Source: http://bizikugyvediiroda.hu/ingatlan/ingatlan-ajandekozas/
Timestamp: 2018-09-20 14:43:22+00:00

Document:
Ingatlan ajándékozás - Bizik Ügyvédi Iroda
2015. máj. 29. | Ingatlan, Ingatlan szerződés | 217 hozzászólás
Mielőtt ingatlant kíván ajándékozni, érdemes megismerkednie az ajándékozás alapvető szabályaival. Tekintettel arra, hogy jelenleg az egyenes ági rokonok között és a házastársak között az ajándékozás illetékmentes, gyakori a családon belüli ingatlanok ajándékozása. Ismerkedjünk meg a legfőbb szabályokkal. Az illetékekről bővebben a cikk végén, a 6. pontban olvashat.
1. Az ajándékozás fogalma
Az Új Ptk. 6:235-237 § szabályozza az ajándékozási szerződés szabályait.
Ajándékozási szerződés alapján az ajándékozó arra vállal kötelezettséget, hogy a szerződésben meghatározott dolog (ingatlan, ingóság, készpénz, takarékbetétkönyv, bútor, művészeti alkotás, gyűjtemény, jog, követelés stb.) tulajdonjogát mindenféle ellenszolgáltatás nélkül, ingyenesen átruházza, a megajándékozott pedig a dolgot átveszi.
2. Ingatlan ajándékozás többletszabályai
Ingatlan ajándékozása esetén szükséges továbbá a dolog birtokának átruházása és kötelező a szerződést írásba is foglalni, amit az ügyvéd ellenjegyezésével lát el. Ingatlan ajándékozásánál a tulajdonjog megszerzésének feltétele, hogy a földhivatal átjegyezze a tulajdonjog-változást.
Az ajándékozási szerződésben meg kell jelölni az ajándék értékét, és szükséges, hogy a megajándékozott az ajándékot elfogadja, ennek hiányában a szerződés nem jön létre. Az ajándékozás ugyanis kétoldalú szerződéssel történik: az ajándékozó ellenszolgáltatás nélkül dolog tulajdonjogának átruházására vállal kötelezettséget, míg a megajándékozott elfogadó nyilatkozatot tesz, és ennek alapján köteles a dolog átvételére.
Az ingatlan ajándékozási szerződéshez ugyanazok az alaki és tartalmi kellékek szükségesek, mint az ingatlan adásvételi szerződéshez. A vételár feltüntetése helyett az ingatlan ajándékozási szerződésből az ügylet ingyenességének ki kell tűnnie.
3. Termőföld ajándékozása
A mező- és erdőgazdasági hasznosítású föld ajándékozását a Földtv. 12. §-ának (2) bekezdése csak a közeli hozzátartozó (a házastárs, az egyenes ágbeli rokon, az örökbe fogadott, a mostoha- és a nevelt gyermek, az örökbe fogadó, a mostoha- és a nevelőszülő és a testvér) részére, továbbá az állam, az önkormányzat és az egyházi szervezetek részére engedi meg.
4. A teljesítés megtagadása
Ingatlan ajándékozásnál a tulajdonjog az ingatlan-nyilvántartásba való bejegyzéssel jön létre.
Amíg a tulajdonjog átszállása ily módon meg nem történik, addig a Ptk. elég széles körben engedi meg a teljesítés megtagadását. Például alapot adhat erre az ajándékozó élethelyzetének változása vagyoncsökkenés, jövedelemvesztés, vagy akár egészségromlás miatt, vagy a megajándékozotthoz fűződő viszonyában bekövetkezett változás – például a családi vagy baráti kapcsolatok megromlása, bizalomvesztés, sérelem elszenvedése -, feltéve, hogy emiatt a szerződés teljesítése a közfelfogás szerint sem várható el.
5. Mikor lehet az ajándékot visszakövetelni?
ha az a feltevés, amelyre figyelemmel az ajándékot adta utóbb véglegesen meghiúsult és e nélkül az ajándékozásra nem került volna sor. (pl: ígérete ellenére mégsem kötött házasságot a megajándékozott)
A tulajdonjog átszállása után, – vagyis ingatlanoknál a tulajdonjog földhivatali bejegyzését követően – már csak konkrétabban meghatározott okok alapján lehet helye az ajándék visszakövetelésének, feltéve, hogy az ajándékozott tárgy (ingatlan) vagy a helyébe lépett érték még megvan. Az ajándékozó létfenntartása érdekében csak a még meglévő ajándék követelhető vissza, míg a sérelem és a feltevés meghiúsulása esetén az ajándék helyébe lépett érték (pl. az eladásából származó pénz vagy az értékén vásárolt más dolog) is. Az elköltött vételár már nem fogható fel meglévő értéknek. A bírói gyakorlat szerint olyan esetben, amikor a pénz ajándékozása kifejezetten egy ingatlan megvásárlása végett történt, az ajándék tárgyának magát a megvásárolt dolgot (ingatlant) kell tekinteni.
A létfenntartás veszélyeztetettsége: ezt nem lehet kizárólag az ajándékozó pillanatnyi anyagi helyzete alapján vizsgálni, az átmeneti nehézségek nem adnak alapot a visszakövetelésre. Együtt kell vizsgálni az ajándékozó éppen fennálló vagyoni helyzetét és jövőbeli kilátásait, vizsgálni kell életkorát, egészségi állapotát, stb.
A súlyos jogsértés: egyaránt lehet büntető- vagy polgári jogi, például becsületsértés, személyhez fűződő jogok vagy családi jogi kötelezettség megszegése.
Kizárja az ingatlan ajándék visszakövetelése lehetőségét az, ha a jogsértés elkövetésének időpontjában már nincs meg sem az ajándékba adott ingatlan, sem az annak helyébe lépett érték, továbbá az is, ha az ajándékozó megbocsátotta a sérelem okozását. Megbocsátásnak számít az is, ha az ajándékozó a visszakövetelés jogával hosszabb ideig nem élt.
Feltevés végleges meghiúsulása: a feltevés értelemszerűen jövőbeli eseményre, állapotra, magatartásra vonatkozhat. A feltevés fogalmának nem felelnek meg az ajándékozó esetleges reményei, elképzelései, hanem az ajándékozás körülményeihez, a felek egymás közötti viszonyához és a jövőre vonatkozó terveikhez képest ésszerűnek és konkrétnak kell lennie. A gyakorlatban leginkább az élettársi vagy házassági kapcsolat tartós fennmaradására vonatkozó feltevés meghiúsulásával lehet találkozni, például akkor, ha az egyik házastárs szülője a házastársak közös tulajdonába adott ajándékul egy ingatlant, vagy gyermeke házastársának nagy értékű ingó dolgot ajándékozott. A visszakövetelést általában akkor lehet indokoltnak elfogadni, ha e jog gyakorlása a feltevés jellegére, az ajándékozás körülményeire és az ajándékozó életviszonyaira tekintettel a társadalmi közfelfogás szerint indokolt.
Az ajándék visszakövetelésére a jogszabály határidőt nem állapít meg. Az ebből eredő méltánytalanság orvoslását szolgálja a törvénynek az a rendelkezése, amely szerint a visszakövetelésről való lemondásnak számít az, ha az ajándékozó e jogával megfelelő ok nélkül hosszabb időn át nem él.
Szokásos mértékű ajándék: jelentősége lehet annak, hogy milyen alkalomból történt az ajándékozás. Szokásos mértéket meg nem haladó ajándék az, mely nem gazdagítja a megajándékozottat oly mértékben, hogy visszakövetelése anyagi és erkölcsi szempontból indokolt lenne. Az értéket illetően a bírósági gyakorlat gépkocsi ajándékozását már nem tekinti szokásos mértékű ajándéknak.
Amíg a visszaadás meg nem történik, a megajándékozott sajátjaként használja a dolgot és értékcsökkenéséért akkor sem felel, ha az az ő hibájából történt. Ingatlannál az értéknövelő beruházások révén a többletértéket el kell számolni és meg kell téríteni.
A visszakövetelés joga személyhez kötött jog, ezért a jogutódokra nem száll át. A jogutód (örökös) nem jogosult az ajándék visszakövetelésére, azonban az ajándékozó által már megindított pert folytathatja.
6. Ingatlan ajándékozási illeték
Vállalom ingatlan adásvételi szerződése elkészítését, az ingatlan adásvételének teljes lebonyolítását. Bízza ügyét nagy tapasztalattal rendelkező, gyakorlott ügyvédre.
Elérhetőségeimet megtalálja a Kapcsolat oldalon.
Marcell	2015-10-12-n 11:26 közelében
Nagymamám testvére egy nyaralót szeretne ajándékozni a kisfiamnak (2,5 éves). Kérdésem, hogy milyen mértékű az illeték összege ilyen esetben és van-e valami mód az illeték csökkentésére tudván, hogy ő kiskorú és nem egyenes ág beli rokon? Valamint az is érdekelne, hogy ilyen esetben a Gyámhivatalnak van-e valamilyen szerepe az ügyletben? Segítségét előre is köszönöm!
Zsofia-BIZIK-Dr	2015-10-26-n 17:23 közelében
T. Marcell!
Nem lakáscélú ingatlannál 18% az öröklési illeték.
A tv. az alábbi kedvezményt jelöli meg:
“A kiskorú örökös az öröklési illetéket a nagykorúvá válásától számított két évig késedelmi pótlék-mentesen fizetheti meg. E fizetési határidő lejárta előtt a tartozás annyiszor 10%, de legfeljebb 70% kedvezménnyel fizethető meg, ahány megkezdett naptári évvel korábban teljesítik azt.”
Molnár Ferenc	2017-04-27-n 13:05 közelében
Üdvözlöm Ügyvédnő.
Lakótelepi 75 nm lakást nőtlen 28 éves fiamnak akarok ajándékozni.Ki és milyen illetékeket kell fizetni ?
Dr. Bizik Zsófia	2017-04-28-n 22:56 közelében
Illetékmentes az ügylet. A szerződés részleteinek megbeszélése érdekében várom hívását a 0620-3415708-as mobilszámomon. Tisztelettel: dr. Bizik Zsófia ügyvéd
Dzsubák Tamás	2018-05-14-n 21:18 közelében
Párommal az ő tulajdonában lévő lakásban lakunk.
Felszeretnék használni a LTP megtakarításomat a lakásra, de ha jól tudom, min 1% tulajdonjog szükséges hozzá.
Tehát csak az LTP felhasználás miatt lenne szükségem rá…ha jól olvastam, akkor 9% az illeték. Ez a ház értékének 9%-a? Abban az esetben is, ha csak 1%-t akar nekem ajándékozni?
Dr. Bizik Zsófia	2018-06-05-n 22:23 közelében
Az ajándékozásnál „olcsóbb” az adásvétel, mert az után csak 4 % illetéket kell fizetni. Az illeték alapja minden esetben csak az átruházott ingatlanrész forgalmi értéke.
Ha szeretnének ajándékozási vagy adásvételi szerződést kötni, úgy hívjanak a 0620-3415708-as mobilszámomon. Tisztelettel: dr. Bizik Zsófia ügyvéd
Lbara	2015-11-09-n 12:20 közelében
Testvérem szeretne nekem ajándékozni egy építési telket. Ebben az esetben mennyi illetéket kellene megfizetnem? Vagy esetleg járható út lenne, ha édesanyánknak ajándékozná, majd ő nekem?
Zsofia-BIZIK-Dr	2015-11-09-n 15:40 közelében
Várom hívását a 0620-3415708-as telefonszámomon. Tisztelettel: dr. Bizik Zsófia ügyvéd
Livi	2015-11-21-n 23:30 közelében
Ha egy gyermek szeretné ajándékozni édesanyjának a tulajdonjogát az lehetséges? Illetve illetékmentes?
Zsofia-BIZIK-Dr	2015-11-23-n 22:00 közelében
Ha szeretné a szerződés elkészítését, várom hívását a 0620-341-5708-as számon a részletek megbeszélése érdekében. T. dr. B.Zs.ü.
Zsofia-BIZIK-Dr	2015-11-23-n 21:59 közelében
T. Livi!
Elvileg lehetséges, de a gyámhivatal hozzájárulása szükséges.Illetékmentes.
Kállai Sándor	2015-11-24-n 03:57 közelében
Testvéremnek szeretném ajándékozni a nagymamánktól örökölt lakástulajdonrészem milyen mértékű illetéket kell fizetni és kinek.
Zsofia-BIZIK-Dr	2015-11-24-n 21:45 közelében
9% ajándékozási illetéket kell majd fizetnie a testvérének.
Kérem, hívjon fel (0620-341-5708) a szerződés részleteinek megbeszélése érdekében. Tisztelettel: dr. Bizik zsófia ügyvéd
Vizi Gábor	2015-12-02-n 12:00 közelében
Tisztelt Ügyvédnő! Azt szeretném megkérdezni Öntől, hogy ha a feleségem nevén szereplő ingatlant ajándékozási szerződéssel az én (férje) nevemre kerülne, akkor ha most ez megtörténne ebben az évben, de 2016 januárjában értékesítenénk akkor így mekkora lenne a jövedelem adó mértéke és vagy még milyen adó költségekkel kellene számolnunk az értékesítés után?
Valamint az is érdekelne, hogy az ajándékozási szerződésben az ajándékozni kívánt ingatlan jelenlegi értékét mi határozza meg? Oda bármekkora összeget be lehet írni? Nem tudom hogyan működik ez sajnos.
Lakást vásároltuk 2013. decemberében és az adásvételiben 6.100.000 Ft szerepel.
Ha majd 2016 januárjában adnánk el akkor fontos lenne a jövedelem adó alap szempontjából, mert ha az ajándékozásnál meg lehet adni nagyobb összeget akkor nyilván sokkal jobban kijönnénk pénzügyileg. Jelenleg az adóalap most ha 12 M-ért adnénk el, akkor 30%- 2013. a szerzés éve miatt, és ennek a 16% a.
Már 2013 elején is egy másik ingatlant a feleségem ajándékozási szerződéssel illetékmentesen szerzett nagyszülőktől, és ott is mintha úgy rémlene, hogy az ingatlan értékét senki sem becsülte fel, csak valami be lett írva összegként, csak az ügyvédnél voltunk és hamar végeztünk.
Üdvözlettel: V. G.
Zsofia-BIZIK-Dr	2015-12-02-n 22:27 közelében
A szerzés évében és az azt követő évben még a teljes összeg képezi az adóalapot eladáskor.
Most az ajándékozás után nem kell fizetnie ajándékozási illetéket, mert házastárs.
A felek maguk megjelölik közösen az ingatlan értékét az ajándékozási szerződésben. Ha ez lényegesen eltér a tényleges forgalmi értéktől, akkor a NAV akár módosíthatja az összeget.
Amennyiben szeretné, hogy az ajándékozási szerződés megszerkesztésében közreműködjek, kérem hívjon a 0620-341-5708-as mobilszámomon a részletek megbeszélése érdekében.
Szabó Gabriella	2015-12-06-n 19:13 közelében
Abban kérném segítségét, hogy szeretnénk férjemmel egy lakást vásárolni négy gyermekünknek, amit egyenlőre 2 nagyobb egyetemista gyerekünk használna, de 1/4 része lenne benne mindenkinek. A kérdésem az, hogy ilyenkor hogyan van az illeték fizetése? Az adásvételi szerződésbe kell beírni vagy miként? Mivel mi vesszük, de az ő nevükre.Köszönettel várom válaszát, Tisztelettel: Gabriella
Zsofia-BIZIK-Dr	2015-12-08-n 10:27 közelében
T. Gabriella!
Köszönettel megkaptam levelét.
Természetesen nincsen akadálya a szerződés ilyen tartalmú elkészítésének.
Kérem, hogy hívjon fel az adásvételi szerződés részleteinek és az illetékfizetés mikéntjének megbeszélése érdekében a 0620-341-5708-as mobilszámomon.
VAnett	2015-12-07-n 19:19 közelében
A nagyszüleim házának ajándékozásáról van szó. Úgy tervezik, hogy a teljes tulajdoni jogot ajándékozás révén Rám és az Öcsémre hagyják. Azt szeretném tudni, hogy ebben az esetben van e illetékfizetési kötelezettség? Illetve, ha van milyen mértékű, és az adott ingatlan értékének meghatározása mi módon történik?
Zsofia-BIZIK-Dr	2015-12-08-n 10:17 közelében
T. Anett!
Egyenesági rokonok, így illetéket nem kell fizetniük.
Kérem, hogy hívjon fel az ajándékozási szerződés részleteinek megbeszélése érdekében a 0620-341-5708-as mobilszámomon.
Selmeczi Zoltán	2016-01-05-n 19:27 közelében
Ingatlan vásárlását követően mikor kerülhet sor ajándékozásra?
Édesanyám közelmúltban eladott ingatlanából származó jövedelmét új, közös ingatlan vásárlására fordítanánk (így igénybe vehetnénk az illetékmentességet), de ezt követően a lehető legrövidebb időn belül a tulajdonjogát nekem szeretné ajándékozni.
Zsofia-BIZIK-Dr	2016-01-05-n 19:43 közelében
Megköthetjük az ingatlan adásvételi szerződést, majd miután a földhivatal bejegyzi az önök tulajdonát, utána bármikor elajándékozhatja az ingatlanját vagy annak tulajdoni hányadát az édesanyja, ez nincsen korlátozva. Az adásvételi szerződés majd az azt követő ajándékozási szerződés részleteinek megbeszélése érdekében várom hívását a 0620-3415708-as számomon. Tisztelettel: dr. Bizik Zsófia ügyvéd
Selmeczi Zoltán	2016-01-07-n 20:19 közelében
Nagyon köszönöm a gyors és világos válaszát!
Jó egészséget, boldog új évet kívánok!
Sz. Mónika	2016-01-10-n 18:48 közelében
Édesanyám ajándékozná a tulajdonjogát a kisfiamnak (11 éves), de az ingatlanon még két évig jelzáloghitel van.
Az ingatlan másik fele az én nevemen van, és mi fizetjük a hitelt is.
Zsofia-BIZIK-Dr	2016-01-16-n 19:25 közelében
Gondolom a bank nem járulna hozzá a tulajdonjog változáshoz, de érdeklődjék legelőször a hitelező bankjánál. Üdv. dr. B.Zs.ü.
Vincze Zoltán	2016-01-17-n 10:58 közelében
A párom 15 éve örökölt lakástulajdont. A lakás felének 1/3-d részét.
2014 decemberében az édesapja ajándékozás útján a lakás felének tulajdonjogát a páromnak adta. (az édesapa maradt a haszonélvező)
Így jelenleg a lakás 66,6%-a van a tulajdonában.
CSOK-ot szeretnénk igénybevenni 2 gyermek után. (kizáró ok, ha az egyik fél 50%-nál több tulajdonjoggal rendelkezik ingatlanban. Ajándékozás útján 2 évnek kell eltelnie)
Ez esetben, ha jól értelmezem nem vagyunk jogosultak a CSOK igénybevételére.
– az ajándékozó visszakövetelheti -e az 50%-os ajándékot?
– a párom elajándékozhatja -e testvérének 50%-os tulajdonjogot, az édesapja haszonélvezetével? (vagy esetleg a teljes tulajdonjogot)
Zsofia-BIZIK-Dr	2016-01-23-n 23:02 közelében
Igen. Elvileg az ajándékozó visszakövetelheti az ajándékot, illetve elajándékozható az 1/2 arányú vagy az egész 1/1 arányú tul. jog haszonélvezeti joggal terhelten a testvérnek.
Hívjon a részletekért a 0620-341-5708-as számomon. Üdv. dr. Bizik Zsófia ügyvéd
András	2016-01-25-n 11:14 közelében
2016-ra is vonatkozik a házastársak közötti illetékmentes ajándékozás?
Zsofia-BIZIK-Dr	2016-01-26-n 16:47 közelében
Igen, házastársak illetékmentesen ajándékozhatnak egymásnak.
Az ajándékozási szerződés részleteinek tisztázása érdekében kérem keressen a 0620-341-5708-as mobilszámomon. Tisztelettel: dr. Bizik Zsófia ügyvéd
Vidra Sándor	2016-01-29-n 12:28 közelében
Szeretném megtudni,hogy vissza kérhetem e az ingatlanomat amit odaajándékoztam az unokámnak?Akkor még jó ötletnek gondoltam
de azóta megváltoztak a körülmények.Röviden: összejött egy fiúval és félek,ha betölti a 18 életévét akkor kölcsönt vesznek fel a házra és jelzáloggal terhelik és ha nem fizetik akkor elárverezik a házamat és fedél nélkül maradok.Nekem csak haszonélvezeti jogom van.
várom válaszát:Tisztelettel V.Sándor
Zsofia-BIZIK-Dr	2016-01-29-n 15:01 közelében
Fedél nélkül biztosan nem marad, mert holtáig használhatja az ingatlant a haszonélvezeti joga alapján. Üdv. dr. Bizik Zsófia ügyvéd
Béres Betti	2016-01-29-n 14:50 közelében
Két évvel ezelőtt a debreceni lakásunkat átajándékoztam a férjemmel a szüleinkre. Most szeretnénk visszavenni a nevünkre a lakást, mert eladnánk és építkezni szeretnénk. Anno azért ajándékoztuk el a lakást, mert szocpolt. csak azok vehették igénybe, akik nevén nem volt ingatlan. Nem vettük igénybe a szocpolt akkor, de most szeretnénk. Mit tehetünk? A szüleink visszaajándékozhatják nekünk a lakást, vagy mi vegyük vissza? Milyen költségek merülhetnek fel a folyamat során? Köszönettel
Zsofia-BIZIK-Dr	2016-01-29-n 15:00 közelében
T. Betti!
Önöknek ajándékozzák vissza a szülők, illetékfizetési kötelezettség ilyenkor nincsen. Ha szeretnék, h. én készítsem el az ajándékozási szerződést, akkor keressen a 0620-3415708-as mobilszámomon a részletek megbeszélése érdekében. Üdv. dr. Bizik Zsófia ügyvéd
Vidra Katalin	2016-02-07-n 10:58 közelében
Kiskorú árva unokámnak elajándékoztam az ingatlanomat,de a megváltozott körülmények miatt szeretném vissza venni.Van e rá lehetőségem,és hogyan?
Zsofia-BIZIK-Dr	2016-02-07-n 17:23 közelében
Vagy közös megállapodással, vagy ennek hiányában pert kell indítania megfelelő indokokokkal, ha a létfenntartása érdekében szükséges, vagy súlyos jogsértést követett el az Ön rovására, vagy a korábbi feltevése véglegesen meghiúsult. Szükség esetén hívjon a 0620-3415708-as mobilszámomon személyes konzultáció egyeztetése érdekében. Üdv. dr. Bizik Zsófia ügyvéd
Marosy Zsuzsanna	2016-02-08-n 16:44 közelében
Keresztanyámmal (édesanyám nővére ) van egy közös tulajdonban lévő lakásunk Miskolcon.Én 2007 óta Budapesten élek,édesanyám 2009-ben elhunyt.A lakáson jelentős összegű közmű tartozás van,amit az ő gyermeke használt és nem fizetett. Tudni kell hogy keresztanyám nincs szellemileg beszámítható állapotban,és hiába kértem én is és az ő gyermekei is hogy adja el a lakást nem hajlandó erre. Én szeretnék valahogy ettől megszabadulni (tulajdon jogról lemondás vagy elajándékozás )mert nem szeretnék tartozni egy olyan lakás miatt amit egy percig sem használtam.Mit javasol,milyen megoldás lehet erre?
Zsofia-BIZIK-Dr	2016-02-08-n 18:35 közelében
Ajándékozás természetesen szóba jöhet, részletekért hívjon a 0620-3415708-as mobilszámomon. Üdv. dr. B.Zs.ü.
S.né Ildikó	2016-02-09-n 15:59 közelében
Kedves Ügyvédnő!!!
2009-ben(édesapám halálakor,megörököltem egy osztatlan közös tulajdonban lévő telekrészt(szőllőskert gazdasági épülettel).Szeretnémnagykorú gyermekemnek ajándékozni. Kérdésem a következő lenne:
-Kell e a többi tulajdonostól ehhez beleegyezést kérni?
-Ha esetleg úgy szeretném,hogy mindkét gyermekemnek egyenlő arányban szeretném ajándékozni,de a másik gyermekem még kiskorú,van e ennek akadálya?
-A telek értékét a hagyatéki végzésben 23400.-forintban állapították meg,azon túl hogy az ajándékozási szerződés illetéke ha jól értem ingyenes,de érdekelne h a szerződést Önnek ellenjegyezni kell s csak így lehet a földhivatalba beadni.Ez nekem mekkora költséggel jár???
Várom válaszát,tisztelettel és üdvözlettel: Sné Ildikó
Zsofia-BIZIK-Dr	2016-02-09-n 21:51 közelében
Nem kell a többi tulajdonostárs hozzájárulása. A kiskorúság nem akadály. Ügyvédi ellenjegyzés kötelező az iratra, a részletek megbeszélése érdekében kérem hívjon a 0620-341-5708-as mobilszámomon. Üdv. dr. Bizik Zsófia ügyvéd
R. István	2016-02-10-n 10:37 közelében
2015.decemberében édesanyám elhunyt az ingatlan 3/4 részben az én tulajdonomban van mivel 2 éve eltartási szerződést kötöttünk. A maradék 1/4 rész az unoka öcséim nevén. Megbeszéltük , hogy megvásárolom az Ő részüket de csak sajnos márciusban lesz rá meg a pénzem. Ők kitalálták, hogy addig nem várnak és ezért át akarják bosszúból ajándékozni az 1/4 részüket az önkormányzatnak. a A kérdésem, hogy ezt meg tehetik e illetve ha igen akkor az önkormányzattól én valamilyen módon megtudom e vásárolni ezt az 1/4 részt, mivel a házat nem szeretném megtartani mert nem is ott élünk, ezért szeretném eladni.
Üdvözlettel: R. István
Zsofia-BIZIK-Dr	2016-02-11-n 17:12 közelében
Az ajándékozáshoz nem kell az Ön hozzájárulása, de természetesen utána Ön megvásárolhatja az önkormányzattól. javaslom, h. először igyekezzen meggyőzni a rokonokat, hogy jobban járnak, ha megvárják, hogy Ön fizet nekik, mintha ingyen felajánlják az önkormányzatnak,ha ez eredménytelen, akkor egyeztessen majd az önkormányzattal. Üdv. dr. B.Zs.ü.
Batta Melinda	2016-02-15-n 11:58 közelében
A parom es en tulajdonolunk fele-fele aranyban egy lakast, amit szeretnenk elajandekozni az édesanyamnak. Ebben az esetben mekkora mértékü illetéket kellene fizetnünk? Köszönettel: Batta Melinda
Zsofia-BIZIK-Dr	2016-02-15-n 22:05 közelében
T. Melinda!
Önöknek semmit, hisz nem szereznek bevételt, mert ingyenes ajándékozást említett. Az anyukájának kellene a fele után ajándékozási illetéket fizetnie (az Öntől kapott ajándék után nem, mert egyenesági rokonok között az ajándékozás illetékmentes), azután a fél után, amit a párjától kapna. Mértéke 9 %. Amennyiben a szerződés elkészítéséhez kéri közreműködésemet, úgy hívjon a 0620-341-5708-as számon. Üdv. dr. Bizik Zsófia ügyvéd
H. Márk	2016-02-20-n 11:46 közelében
Anyai nagyanyám viszonya megromlott az egyik lányával, és nem szeretné, ha örökölne, helyette édesanyámra és rám hagyná az ingatlanát. Ebben az esetben célszerű lehet elajándékoznia az ingatlant nekünk? A másik opció az örökségi szerződés. Melyik a célszerűbb? Köszönöm! H. Márk
Zsofia-BIZIK-Dr	2016-02-22-n 21:49 közelében
T. Márk!
Nem biztos, hogy az ajándékozás szerencsés lenne ebben az esetben, várom hívását a 0620-3415708-as mobilszámomon a részletek megbeszélése érdekében. Üdv. dr. Bizik Zsófia ügyvéd
L.Györgyi	2016-02-24-n 08:24 közelében
Férjem előző házasságából 2 gyermek született.Nekünk 1 közös gyermekünk van.Nem szeretné a férjem a közös lakásunkból részesíteni az előző 2 gyermeket.milyen úton módon lehetne a közös gyermekünké a férjem része.
Zsofia-BIZIK-Dr	2016-02-24-n 22:39 közelében
T. Györgyi!
Várom hívását a 0620-3415708-as mobilszámomon. Üdv. dr. B.Zs.ügyv.
Juhász László	2016-03-04-n 15:02 közelében
Az élettársammal 9 éve közösen vásároltunk egy lakást,ami fele-fele arányban került az ő illetve az én nevemre.Most szeretnénk,ha a lakás rám eső része is az ő nevére kerülne és én,mint sirig tartó haszonélvező maradnék a lakásban.Közjegyző által hitelesitett élettársak vagyunk és nem tudom,hogy ebben az esetben mi lenne az olcsóbb megoldás,az ajándékozás,vagy a szimpla eladás.
Zsofia-BIZIK-Dr	2016-03-06-n 17:06 közelében
A szerződés elkészítése részleteinek megbeszélése érdekében várom hívását a 0620-3415708-as mobilszámomon, és egyúttal tisztázzuk az illetékre vonatkozó kérdést is. Üdv. dr. Bizik Zsófia ügyvéd
M.Zs.	2016-03-09-n 06:39 közelében
A párom szüleinek van egy lakása, amit eladnának s az ingatlan eladásából származó összeget neki ajándékoznák azzal a céllal, hogy a kettőnk által vásárolni kívánt családi házba fektesse. Az illeték mentesség (egyenes ági rokonok) vonatkozik rájuk vagy kell ajándékozási illetéket fizetni, s ha igen milyen mértékben?
Zsofia-BIZIK-Dr	2016-03-09-n 10:24 közelében
T. M.Zs.!
Illetékmentesség vonatkozik az ajándékozásra. Kérem, keressen a 0620-3415708-as mobilszámomon az adásvételi szerződések elkészítésének részletes átbeszélése érdekében. Várom hívását, üdv. dr. Bizik Zsófia ügyvéd
M.Gabi	2016-03-30-n 07:47 közelében
Előző házasságomból van egy nagykorú gyermekem.A viszonyunk megromlott.Jelenlegi házastársamnak szeretném ajándékozni a tulajdonomban lévő ingatlanomat.Kérdésem hogy esetleges halálom után a gyermek követelhet e bármit a házastársamtól a ház ügyében?
Köszönettel M.Gabi
Zsofia-BIZIK-Dr	2016-03-30-n 17:41 közelében
T. Gabi!
Ajándékozás esetén ha 10 éven belül Ön meghal, akkor a gyermek igényt tarthat ennek a kötelesrészére, azaz 1/3-ára, ha beterjeszti ezt az igényét a közjegyzőnél. Ha életvitelszerűen ott élnek együtt, akkor a házastársat egyébként özvegyi jog illetné meg az ingatlanon. Az ajándékozás illetékmentes a házastársak között.
Amennyiben szeretné, hogy az ajándékozási szerződést elkészítsem, úgy várom hívását a 0620-3415708-as mobilszámomon. T. dr. Bizik Zsófia.ü.
Molnár Mária	2016-03-31-n 20:41 közelében
1991-ben férjemmel vásároltunk egy ingatlant szülőfalumban, és azt azonnal a fiam nevére írattuk, aki akkor volt 23 éves. Ez ajándékozásnak számít?
Az ingatlanra holtig tartó haszonélvezeti jogot jegyeztettünk be. A fiam az azóta elmúlt 25 évben semmi érdeklődést nem mutatott a vidéki ingatlan iránt, én művelem a földet azóta is. A férjem 2015-ben elhunyt, azóta a fiam és a felesége teljes erőből el akarják adni az ingatlant. Visszaigényelhetem-e a tulajdonjogot, vagy meg kell elégednem a haszonélvezeti joggal?
Zsofia-BIZIK-Dr	2016-04-01-n 10:47 közelében
Nem derül ki a leveléből, hogy miképpen vásárolták meg az ingatlant a férjével. Ha úgy, h. azonnal a fia nevére vették és ő vétel jogcímén szerezte meg a tul. jogot, akkor nem tudja visszakövetelni és a haszonélvezeti jogával kell megelégednie. Ami egyébként olyan erős jog, hogy ha Ön nem mond le róla, akkor csak azzal együtt tudnák eladni az ingatlant, és ez nem akadályozza Önt a holtig tartó használatában (ha egyáltalán találnának rá ilyen vevőt). Ha külön ajándékozási szerződést kötöttek, akkor esetleg szóba jöhet az ajándék visszakövetelése, ez az eset körülményeitől függ. Üdv. dr. Bizik zsófia ügyvéd
Molnár Mária	2016-04-01-n 16:37 közelében
Én, mint haszonélvező bérbe adhatom az ingatlant a másik fiamnak, ha már nem leszek képes megművelni a földet?
Györki Csaba	2016-04-03-n 11:53 közelében
Nagyszülői ház tulajdonjágánal kérdésében szeretnék érdeklődni.
Két évvel ezelőtt elhunyt nagypapám és így a két unoka lett örökös, mivel édesapánk évekkel ezelőtt elhunyt.
Mivel akkor nekem adósságaim voltak , lemondtam öcsém javára így az ő nevére került a ház, vagyis Ő a tulajdonos.
Most szeretném visszaíratni a nevemre.
Kérdésem az lenne hogy testvérek között is illetékmentes e a tulajdonjog átruházása? ha nem akkor mennyibe kerül?
Másik hogy annyira nem jó a viszonyom az öcsémmel , hogy ha esetleg azt mondja hogy ő nem járul hozzá, vagyis nem hajéandó visszaadni a nagyszülői ház tulajdonjogát akkor mi a teendő, mit tehetek?
Hozzáteszem hogy előtte lett az apai ház 1/4 e mint az én tulajdonom is az Ő részére ajándékozva. Jelent e ez valamit?
Mi szóban megegyeztünk anno hogy az apai ház az övé, a nagyszülői az enyém. Most hogy adósságaimat rendeztem, szeretném az engem megillető tulajdont papíron is a magaménak tudni.
Zsofia-BIZIK-Dr	2016-04-03-n 18:12 közelében
Testvérek között nem illetékmentes az ajándékozás, lakóháznál 9% az illeték mértéke. Ha akkor lemondott az örökségről, azt most már nem tudja visszavonni. Ha az ajándékozásba belemegy a testvére , akkor így tudják rendezni a kérdést. Üdv. dr. B.Zs.ü.
Kohári István	2016-04-03-n 17:03 közelében
Olyan Kérdéssel fordulok Önhöz hogy Édesapám testvére ajándékozási szerződéssel oda ajándékozna nekem egy présházat egy kis faluban(szőlővel és egy kis földterülettel)Nekem ilyen esetben kell e illetéket fizetnem és ha igen mennyit?Köszönöm válaszát
Zsofia-BIZIK-Dr	2016-04-03-n 18:07 közelében
Kell fizetni. Lakóház esetében 9%, egyébként 18%. Üdv. dr. B.Zs.ü.
Molnár Betti	2016-04-04-n 19:46 közelében
Nővérem halála után zartkertet örököltem én és édesanyám.
édesanyám az örököl részét nekem ajándékozná.
Van fizetési kötelezettségem az ajándék után?
Majd eladnám az ingatlant.Ezt az ingatlant 2015ben örököltük forg értéke 4.2 mft lett megállapitva.Eladása után adót kell fizetnem?
Zsofia-BIZIK-Dr	2016-04-05-n 18:58 közelében
Az ajándékozás illetékmentes lesz, az adásvételnél, mivel 5 éven belül értékesíti, ezért szja-t kell majd fizetnie, de nem az egész érték után. Személyesen majd részletesen ismertetem a pontos adószabályokat. Kérem, a szerződések részleteinek megbeszélése érdekében hívjon a 0620-3415708-as mobilszámomon. Üdv. dr. Bizik Zsófia ügyvéd
Pintér Krisztina	2016-05-11-n 10:19 közelében
Szüleim szeretnének egy lakást a nevemre ajándékozni. Viszont a tisztesség miatt szeretném a lakás piaci összegét kifizetni Édesapám részére. Ilyen esetben a pénzt is ajándékozhatom illetékmentesen, vagy volna ennél jobb megoldás is?
Zsofia-BIZIK-Dr	2016-05-12-n 23:07 közelében
Persze. Az adásvételi szerződés, mely Önök között szintén illetékmentes. Üdv. dr. Bizik Zsófia ügyvéd
V. Dóra	2016-05-12-n 13:40 közelében
Édesapám nekem ajándékozta az 1/2 tulajdon részét a szüleim ingatlanából (édesanyámnak maradt az 1/2 rész). Ő haszonélvező lett az ingatlanon.
Egy esetleges értékesítés esetén az eladási ár hány százaléka jár édesapámnak?
Ebben az esetben a haszonélvezet a teljes ingatlanra vonatkozik vagy csak az 1/2 részre.
Zsofia-BIZIK-Dr	2016-05-12-n 23:04 közelében
A haszonélvezeti jog kiszámításának módját megtalálja honlapomon az erről szóló cikkben. A haszonélvezeti jog ellenértéke illeti meg az apukát értékesítéskor, mely függ az életkorától és az ingatlan forgalmi értékétől. Az Ön által írottakból az következik, h. a fele tulajdoni hányadon illeti meg az apukát a haszonélvezeti jog, nem az egészen. Ez a tulajdoni lapból megállapítható. Üdv. dr. Bizik Zsófia ügyvéd
T.A.	2016-05-12-n 13:53 közelében
Feleségem nevén van egy családi ház, ebben lakott 2016. januári haláláig feleségem nagyapja. (nem öröklésről van szó, a ház korábban is már feleségem nevén volt, egyéb haszonélvező nincs). Jelenleg a ház teljes felújítását tervezzük, amit nem a közös, hanem az én külön készpénzemből fizetünk. (Házassági szerződésünk nincs.) A ház felújításához szükséges összeg gyakorlatilag a ház jelenlegi értékével egyenlő. Cél, hogy 50-50 %-os tulajdonosok legyünk a felújított házban, ebben elvi egyezőség van feleségem és köztem. Hogyan tudjuk ezt megtenni a lehető legkisebb költséggel? Előre is köszönöm válaszát.
Zsofia-BIZIK-Dr	2016-05-16-n 18:43 közelében
Ráépítés (bővít, hozzáépít), beépítés jogcímén illetve ajándékozással is szerezhet tulajdonjogot. Illetékmentes az ajándékozás a házastársak között.
Kérem, hogy a szerződések részleteinek megbeszélése érdekében hívjon a 0620-3415708-as mobilszámomon. Üdv. dr. Bizik Zsófia ügyvéd
Kiss Gabriella	2016-05-12-n 17:55 közelében
Nagypapám körülbelül egy éve elajándékozta a közös házunkból az ő részét a féltestvérem számára, kötöttek mellé egy eltartási szerződést és nagypapám maradt a haszonélvező. A másik fele az én nevemen maradt.
Testvérem azóta elköltözött a lakásból és nem tart igény a felére, így nekem ajándékozná.
Az lenne a kérdésem, hogy ilyen esetben van különbség az illeték mértékét illetően, attól függően, hogy átvállalom-e az eltartási szerződést vagy sem?
Melyik esetben mennyi lenne az illeték mértéke?
Illetve, mivel csak féltestvérem, így egyenesági rokonnak számít-e?
Zsofia-BIZIK-Dr	2016-05-16-n 18:32 közelében
Nem egyenesági rokonok önök egymásnak.
Igen, van különbség az illeték mértékében. Az eltartási szerződésnél visszterhes vagyonátruházási illetéket kell fizetni, mértéke 4%, ajándékozásnál 9% az illeték.
Szántó Gábor	2016-05-20-n 13:49 közelében
Tisztelt ügyvédnő! Nevelő apám ingatlant ajándékozna részemre. Ez esetben mi a jogszabály? Illetve mennyi illetéket kellene fizetnem százalékban? Mivel nevelő szülő így nem illetékmentes viszont ha ajándékozná édesanyámnak majd idővel ő pedig az én részemre az úgy illetékmentes.. Megoldható jogilag így ez a dolog? Üdvözlettel:Gábor
Zsofia-BIZIK-Dr	2016-05-22-n 19:26 közelében
Ha házastársak, akkor illetékmentesen tud a nevelőapuka ajándékozni a feleségének, majd az anyukája Önnek, mint gyermeknek. Ez így megoldható illetékmentesen.
Kérem hívjon a részletek megbeszélése érdekében a 0620-3415708-as mobilszámomon. Üdv. dr. Bizik Zsófia ügyvéd
Németh Zoltánné	2016-05-20-n 18:08 közelében
Az lenne a kérdésem, hogy a lakás felét lehet e ajándékozni egy vagy 2 gyereknek úgy hogy a másik fele az enyém maradna és az egyik gyerek kiskorú a másik nagy korú és ha az ajándékozónak adóssága van örökölhetik e a gyerekek ajándékozás után? Vagy csak a nagykorúnak lehet ajándékozni?
Zsofia-BIZIK-Dr	2016-05-22-n 19:21 közelében
T. N. Zoltánné!
Lehet ajándékozni fele tul. hányadot is, ha a teherrel elfogadja a megajándékozott az ajándékot. Ám kiskorú megajándékozottnál, ha terhelt az ingatlan, a gyámhivatal hozzájárulása szükséges. Kérem hívjon a részletek megbeszélése érdekében a 0620-3415708-as mobilszámomon. Üdv. dr. Bizik Zsófia ügyvéd
Todorov Roxána	2016-06-08-n 16:44 közelében
Édesanyám tulajdonában van egy ingatlan melyet szeretne nekem ajándékozni!A lakáson haszonélvezeti jogot élvez a nagymamám, aki édesanyám gondnoksága alatt áll!(krónikus osztályon fekvő beteg, demens)Nem tudom ez mennyire befolyásolja a dolgok menetét, a gyámhivataltól bármiféle engedély szükségeltetik-e vagy sem!?Válaszát előre is köszönöm!
Zsofia-BIZIK-Dr	2016-06-09-n 22:53 közelében
T. Roxána!
Megköthető a haszonélvezeti jog változatlanul hagyása mellett az ajándékozási szerződés. Kérem, hívjon a 0620-3415708-as mobilszámomon a részletek megbeszélése érdekében. Üdv. dr. Bizik Zsófia ügyvéd
Zsolt	2016-06-08-n 18:55 közelében
A feleségem nagyszülei szeretnének nekünk ajándékozni egy építési telket. A Feleségem nevére. Az lenne a kérdésem, hogy ez jár e illetékkel, Illetve ha a nagyszülők elhunynak az örökösök igényelhetnek-e valamiféle kárpótlást? Köszönöm válaszát. Üdvözlettel:Maszlag Zsolt
Zsofia-BIZIK-Dr	2016-06-09-n 22:51 közelében
Mivel egyenesági rokonok, így illetékmentesen szerezhet a nagyszülőktől a felesége ingatlant. Üdv. dr. B.Zs.ü.
Erdei Judit	2016-06-23-n 16:43 közelében
A testvérem szeretne ingatlant ajándékozni nekem. Mi egyenes ágú rokonnak számítunk? Ha nem mennyi az illeték amit fizetni kell?
Üdvözlettel: Erdei Judit
Zsofia-BIZIK-Dr	2016-06-23-n 19:30 közelében
Oldalági rokonok, így 9% az illeték. De ha előbb a szülőnek történik az ajándékozás, majd a szülő ajándékozza Önnek, mint gyermekének, akkor így illetékmentes az ügylet
A részletek megbeszélése érdekében hívjon a 0620-3415708-as mobilszámomon. Üdv. dr. Bizik Zsófia ügyvéd
Veres Kata	2016-07-02-n 14:33 közelében
Édesanyám nevén van egy ház, harmadát a nevemre iratná. (4- en vagyunk testvérek, 2 kiskorú még, én szeretném felújítani)
jól értem, akkor nekünk csak a szerződés miatt kell ügyvédet fogadnunk, illetve csak neki kell fizetnünk (és a tulajdoni lapért)?
Zsofia-BIZIK-Dr	2016-07-10-n 23:47 közelében
Igen, gondolom ajándékozásra gondoltak, várom hívását a 0620-341-5708-as mobilszámomon a szerződés részleteinek megbeszélése érdekében. Üdv. dr. Bizik Zsófia ügyvéd
Piros Lászlóné	2016-07-09-n 20:49 közelében
Tisztelt Ügyvédnő!Az iránt érdeklődnék hogy ajándékozási szerződést fel lehet e bontani?Van egy ingatlanunk ami fele-fele arányban volt a nevünkön a férjemmel.De mivel házasságunk megromlott ezért kiskorú lányunkra irattuk az én részemet ami férjem előző ingatlanja árából és egy nyaraló örökrészéből származik.A házasságunk rendbe jött nem került sor a válásra de közben a lányunkal megromlott a kapcsolatunk ezért szeretném az ajándékozási szerződés felbontását kérni.2004 ben lett a nevére iratva az ingatlan.Köszönöm válaszát .
Zsofia-BIZIK-Dr	2016-07-10-n 23:06 közelében
T. Petra!
Nem olyan egyszerű, pláne, ha a gyermekük még kiskorú. Kérem, keressen telefonon személyes konzultáció egyeztetése céljából (0620-3415708).T. dr. Bizik Zsófia ügyvéd
G. Bernadett	2016-08-10-n 14:45 közelében
Édesanyámnak és édesapámnak van egy háza, fele édesanyámé, fele édesapámé. Édesanyám az ő részét szeretné nekem ajándékozni, ez lehetséges? Mennyi az illeték ilyenkor? Milyen dokumentumokat és hova kell benyújtani? Amennyiben ügyvédre van szükség, milyen költségekkel kell számolni az ú munkáját illetően? Köszönettel!
Zsofia-BIZIK-Dr	2016-08-19-n 13:12 közelében
Igen, lehetséges. Illetékmentesen. Ügyvédi közreműködés szükséges az ajándékozáshoz. T. dr. B.zs.ü.
Laszlo	2016-09-05-n 10:53 közelében
Feleségemmel közös lakástulajdonosok vagyunk és szeretném a tulajdonrészemet feleségemnek ajándékozni. Kérdésem az lenne, kell-e ez esetben illetéket fizetni az ajándékozott tulajdonrész után.
Zsofia-BIZIK-Dr	2016-09-09-n 22:22 közelében
Nem kell illetéket fizetni, keressen bizalommal a szerződés elkészítése ügyében. (mobil:0620-3415708)
Fruzsina	2016-09-05-n 21:16 közelében
Édesanyám két testvérével osztozik a családi házunk tulajdonjogán, a nagymamám haszonélvező. A ház jelenleg a nagymamám és a mi otthonunk.
Az 1/3 tulajdonjogot édesanyám szeretné nekem ajándékozni (egyedüli gyerek vagyok).
A tulajdonjog ajándékozásához szükséges a másik két fél beleegyezése?
Tekintettel arra, hogy édesanyám az egyik testvérével már évek óta nem tartja a viszonyt, nem garantált a beleegyezés megszerzése.
Zsofia-BIZIK-Dr	2016-09-09-n 22:20 közelében
T. Fruzsina!
Nincs akadálya az ajándékozásnak, nem kell hozzá a tulajdonostársak hozzájárulása.
Kiss katalin	2016-09-08-n 12:14 közelében
Az ingatlanban csak részben vagyok tulajdonos. Eladhatom/elajándékozhatom-e a többi tulajdonjoggal rendelkező személy ek hozzájárulása nélkül?
Zsofia-BIZIK-Dr	2016-09-09-n 22:17 közelében
Eladni csak a többi tulajdonostárs hozzájárulásával, pontosabban úgy lehet, hogy elővásárlási jog illeti meg őket.
Ajándékozni azonban lehet a többi tulajdonostárs hozzájárulása nélkül is, ahhoz nem kell a beleegyezésük.
Zoltán	2016-09-08-n 19:28 közelében
A párom édesapja odaajándékozná a házát a páromnak.
Tudom hogy ez illetékmentes.
A kérdés az,ezt csak ügyvéd intézheti,vagy megírhatjuk mi is ezt az ajándékozási szerződést,amit ellenjegyezne egy közjegyző?
Ha így van,milyen dokumentumok kellenek az egész procedúrához,mi ennek a menete?
Zsofia-BIZIK-Dr	2016-09-09-n 22:14 közelében
Az ajándékozási szerződést ügyvéd által készített és ellenjegyzett vagy közjegyző által készített okirat formájában kell benyújtani a földhivatalhoz, csak ennek alapján jegyzik be a tulajdonjog-változást. A közjegyzői díjak általában magasabbak az ügyvédi díjaknál.
Amennyiben tehát szeretnék, hogy elkészítsem a szerződést, úgy keressenek a 0620-3415708-as mobilszámomon a részletek megbeszélése érdekében.
Kass Péter	2016-09-10-n 08:00 közelében
Nagymamám szeretné nekem ajándékozni egy ház 50 % tulajdonjogát.A maradék 50 % már édesanyám és annak testvére nevén van (nagypapám halála miatti törvényes öröklés). Ha nagyszülő és unoka közötti ajándékozásról van szó az illetékmentes-e? Illetve van-e valami akadálya az ajándékozásnak vagy inkább végrendeletbe legyen belefoglalva a végakarat?
Előre is köszönettel: Péter
Dr. Bizik Zsófia	2016-09-13-n 21:05 közelében
Természetesen nincsen akadálya az ajándékozásnak, és ez illetékmentes. Javaslom, hogy hívjon fel mobiltelefonszámomon (0620-3415708) a részletek megbeszélése érdekében.
gioiosa	2016-09-12-n 22:19 közelében
Kedves Ügyvédnő! 16 éves fiamnak szeretnék ajándékozni egy ingatlant. Az ingatlan az én nevemen van, gyermekem nem a férjemmel közös. Ilyenkor szükséges a gyámhatóság? Az ingatlan tehermentes.
Dr. Bizik Zsófia	2016-09-13-n 21:01 közelében
Lehetséges, igen, és nem kell a gyámhivatal hozzájárulása. Üdv. dr. B.Zs.ü.
varga lajos	2016-09-13-n 16:18 közelében
leányunknak szeretnénk elajándékozni egy ingatlant. A kérdésem az, hogy illetékmentes ajándékozás mellett az ügyvédi díj általában -a konkrét összeg közlése nélkül-, az érték hány százaléka szokott lenni? Köszönettel várom válaszát.
Dr. Bizik Zsófia	2016-09-13-n 20:46 közelében
T. Lajos!
Az ügyvédi díj szabad megállapodás tárgya, így általános összeget nem tudok Önnek írni.
Javaslom, hogy hívjon fel mobiltelefonszámomon (0620-3415708) a részletek megbeszélése érdekében.
Én az adásvételi szerződésnél (0,5%) alacsonyabb áron készítem el az ajándékozási szerződéseket.
Attila	2016-09-23-n 02:43 közelében
Lehet ingatlant ajándékozni közvetlen családtagnak a haszonélvezeti jog megtartásával?
Dr. Bizik Zsófia	2016-09-28-n 22:41 közelében
Persze. keressen a 0620-3415708-as mobilszámomon. Üdv. dr. B.Zs.ü.
Szabó Imre	2016-10-09-n 13:11 közelében
Az lenne a kérdésem, hogy az ajándékozás illetékmentes az egyenesági rokon házastársának vonatkozásában is, vagy ott nincs kedvezmény?
Konkrétan az ha az apósom egy ingatlant ajándékozna nekünk akkor ha az a feleségem nevére kerül értelemszerűen illetékmentes, de ha az én nevemre? Itt számít valamit a házastársi vagyonközösség, vagy nem? Esetleg két lépcsőben oldható meg illetékmentesen, hogy az apósom a feleségemnek, ő pedig nekem ajándékozza?
Dr. Bizik Zsófia	2016-10-09-n 23:40 közelében
Igen, két lépcsőben javaslom megkötni az ügyletet, hívjon mobilszámomon a részletek megbeszélése érdekében. Üdv. dr. B.Zs.ü.
Nagy Erzsébet	2016-10-29-n 13:50 közelében
Szeretném megkérdezni,hogy testvérek közötti ingatlan ajándékozás illetékmentes-e?
Dr. Bizik Zsófia	2016-11-06-n 22:48 közelében
Nem illetékmentes, mert oldalági rokonok.
De ha előbb a szülőnek ajándékoznak, majd a szülő a másik gyermekének, akkor pl. mindkét ügylet illetékmentes. A részletekért keressen a mobilszámomon.
N. Natália	2016-10-30-n 15:53 közelében
Nagyszüleim nekem ajándékoznának egy házat. Kérdésem hogy erre mennyi az illeték?
Üdvözlettel Natália
Dr. Bizik Zsófia	2016-11-06-n 22:46 közelében
T. Natália!
Illetékmentes, mert egyenes ági rokonok. Üdv. dr. Bizik Zsófia ügyvéd
Bíróné Edit	2016-11-05-n 12:32 közelében
Az lenne a kérdésem, hogy lehetséges e olyan ingatlant elajándékozni, melyen hitel van egyenes ági rokonnak miközben a hitelt az ajándékozó fizetné tovább?
Bíróné Edit
Dr. Bizik Zsófia	2016-11-06-n 22:07 közelében
Csak ha a hitelező bank ehhez hozzájárul. Üdv. dr. B.Zs.ü.
Zelenák Ágnes	2016-11-08-n 18:06 közelében
Tisztelt ügyvédnő. Szeretném a kislányomra iratni a részemet a közös ingatlanunkból. Lehetséges lenne? Az ingatlan a volt férjemmel közös. Köszönöm válaszát.
Dr. Bizik Zsófia	2016-11-09-n 17:41 közelében
Igen, lehetséges természetesen. Várom hívását a 0620-3415708-as mobilszámomon az ajándékozási szerződés részleteinek megbeszélése érdekében. Üdv. dr. Bizik Zsófia ügyvéd
Kinka Gábor	2016-11-21-n 09:52 közelében
Kinka Gábor vagyok,lenne egy kérdésem,köszönettel venném a válaszát.
Két évvel ezelőtt a feleségemmel közösen megbeszélve a nevemen lévő ingatlanunkat ami a mi családi,azaz ahol én nőttem fel,házunk volt ajándékozási szerződéssel a feleségem nevére írattam.
Most a feleségem teljesen váratlanul válni akar. Tudom mert utána olvastam,ilyen esetben ha valamelyik házastárs ajándékot kap az, az ő vagyonának számít,vagyis válás esetén nem számít közös vagyonnak.
A kérdésem az lenne,ilyen esetben sem osztódik az ingatlan hogy én mint házastárs ajándékoztam a feleségemnek?
Teljesen kétségbe vagyok esve,hiszen én igazán jóhiszeműen,közösen döntve írattam a nevére a teljes ingatlant,kisemmizve érzem magam.
Elnézését kérem ,hogy zavartam.
Kinka Gábor
Dr. Bizik Zsófia	2016-11-28-n 13:15 közelében
Tisztelt Kinka Gábor!
Köszönöm a levelét. A Ptk. 4:38.§. (1) bekezdés b) pontja alapján házassági különvagyonnak számít az elajándékozott vagyontárgy, tehát nem felosztandó a felek között. Ám megnyílik ön előtt az út arra, hogy érvényesítse az ajándék visszakövetelésének a jogát bíróság előtt hivatkozva a létfenntartás veszélyeztetésére (6:237. §. (1)) vagy véglegesen meghiúsult feltevésre hivatkozással (6:237.§ (3)). Ajánlom önnek, hogy egyeztessen időpontot velem a 0620-3415708-as mobilszámomon, hogy a további teendőket személyesen megvitassuk, illetve peren kívül megegyezésre jussanak a felek, és a szükséges iratokat elkészíthessem.
Balázsné Földi Krisztina	2016-12-18-n 11:08 közelében
Édesapám halála után örököltem egy ház részt, 40 % tulajdonban, valamint van egy ingatlan 80% -a a tulajdonomban, nevemen. Ezen viszont van hitel. El tudom e ajándékozni a gyermekeimnek ezek a házrészeket, és mennyi az illeték utána?A hitel nem az én nevemen van, a férjemén.
Balázsné Krisztina
Dr. Bizik Zsófia	2016-12-23-n 22:32 közelében
Köszönöm levelét. Először a hitelező hozzájárulása szükséges az ajándékozáshoz, majd a gyámhivatal hozzájárulása is szükséges, ha a gyerekek kiskorúak. Fáradjon be a lakóhelyük szerinti illetékes gyámhivatalba és egyeztessen, hogy mi az álláspontjuk. A hitel fennállása jelenthet problémát, mind a hitelező, mind a gyámhivatal részéről. Egyenes ági rokonok között az ajándékozás illetékmentes.
Balázsné Krisztina	2016-12-21-n 09:05 közelében
Gyermekeimnek szeretném ajándékozni házrészeimet, két ingatlanban van részem. az egyik ingatlanon hitel van, a férjem nevén. Akadály lehet e ez? illetve mennyi az illeték? Gyermekeim már nagykorúak.
Dr. Bizik Zsófia	2017-01-12-n 18:14 közelében
Illetékmentesen tud ajándékozni gyermekeinek ingatlant. A részletek megbeszélése érdekében keressen mobilszámomon.
Károly	2016-12-22-n 17:20 közelében
Édesanyám meghalt, az elvált férjjel közös ingatlan felét testvéremmel örököljük.
A kérdésem az lenne, hogy a rám eső negyed részt hogyan tudom a feleségem részére elajándékozni, vagy esetleg lehetséges-e a hagyatéki eljárás során részére, nevére íratni.
Dr. Bizik Zsófia	2017-01-01-n 16:09 közelében
Köszönöm levelét. A hagyatéki eljárás lefolytatása után ha az ingatlan tulajdoni hányad a nevére kerül azt a felesége részére ajándékozási szerződés keretében odaajándékozhatja. Tehát ez a hagyatéki eljárásban nem lehetséges, csak annak lezárása után.
Évi	2016-12-29-n 20:29 közelében
1/1 tulajdoni hányadú ingatlanomat szeretném a két (12 és 13 éves)kiskorú gyermekeim nevére iratni, ajándékozással,haszonélvezet terhe mellett. A nevükben ki fogadja el az ajándékot,ha én vagyok az ajándékozó is. Egyedül nevelem őket, nálam vannak elhelyezve. Létezik hogy én fogadom el magamtól az ajándékot a gyerekeim nevében ?
Dr. Bizik Zsófia	2017-01-01-n 16:17 közelében
Köszönöm levelét. Az ajándékozáshoz, a gyámhivatal hozzájárulása is szükséges,ha esetleg van teher az ingatlanon mivel a gyerekek kiskorúak. Fáradjon be a lakóhelyük szerinti illetékes gyámhivatalba és egyeztessen a részletekről. Lehet, hogy a gyámhivatal eseti gondnokot rendel ki az ír alá. Ha az apának is van felügyeleti joga akkor neki is alá kell írnia. De az is lehetséges, a gyámhivatal álláspontjától függően, hogy mindkét helyen ön ír alá. (ha az apa nem gyakorol felügyeleti jogot)Továbbá fontos, hogy az egyenes ági rokonok között az ajándékozás illetékmentes. Ha ajándékozási szerződést mellett dönt annak elkészítését szívesen vállalom. Tel. munkaidőben 20-341-57-08
Sebők Zsuzsanna	2016-12-29-n 20:47 közelében
Édesapánk nekünk (3 felnőtt gyermek) ajándékozná a házát (1/1) “örökség” gyanánt. A házban jelenleg a két testvérem él. Az lenne a kérdésem, hogy milyen lehetőségeim vannak arra nézve, hogy a rám eső résztől “megszabaduljak” ? (mivel apa örökségnek szánta, egyformán jól kell, hogy járjunk) Testvéreim megvehetik tőlem/eladhatom a részemet? Egy szerződésen belül ez megoldható? Én nem akarok abba a házba visszaköltözni, eladni nem akarják, hogy a kapott pénz legyen az “örökség”, viszont érthető módon költeni sem szeretnék a továbbiakban arra az ingatlanra, ha felújítanak vagy bármilyen más munkát végeznek el a benne lakók.
Milyen adókötelezettséggel járna mindez?
Tisztelettel: Sebők Zsuzsanna
Dr. Bizik Zsófia	2017-01-01-n 16:18 közelében
Köszönöm levelét. Ha édesapja önöknek ajándékozza az ingatlant akkor önnek 1/3 tulajdoni hányada lesz. Erre elővásárlási joga van a többi tulajdonostársnak. Tehát külön adásvételi szerződésben eladhatja nekik tulajdoni hányadát. Ha nem élnek ezzel a lehetőséggel, akkor külső vásárló részére is értékesítheti tulajdoni hányadát. Vagy esetleg közösen eladhatnák az ingatlant és a vételáron osztozhatnak.Egyenes ági rokonok között az ajándékozás illetékmentes.
Szalai Tamás	2016-12-29-n 20:57 közelében
Egy kérdéssel fordulok Önhöz,szeretném kiskorú gyermekemnek ajándékozni saját tulajdonú 1/1 ingatlanomat per és tehermentes, illetéket kell e fizetni utána?Ez a második ingatlan már egyet kapott ajándékba tőlem,ez befolyásolja e az illetékmentességet?
Dr. Bizik Zsófia	2017-01-01-n 16:19 közelében
Köszönöm levelét. Az egyenes ági rokonok között az ajándékozás illetékmentes. Ezt nem befolyásolja a korábbi ajándékozás. Ha ajándékozási szerződést mellett dönt annak elkészítését szívesen vállalom. Tel. munkaidőben 20-341-57-08
Spargl Babett	2017-01-04-n 09:19 közelében
Egy kérdéssel fordulnék Önhöz. A nagyszülő (egyedüli tulajdonos) az unokának ajándékozná az ingatlant. Ennek lesz valami illetéke? És szeretném tudni, hogy mi a menete ennek az egésznek? Hol kell kezdeni és hol fejeződik be? A mama már írt végrendeletet, de helyette mégis az ajándékozást szeretnénk. A végrendelet megszüntetéséhez is ügyvéd kell, vagy elég a jegyző? A végrendelet is jegyző és tanú jelenlétében történt. Előre is köszönöm válaszát.
Dr. Bizik Zsófia	2017-01-08-n 22:13 közelében
Köszönöm levelét. Ajándékozási szerződést elkészítését szívesen vállalom. A megállapodás és az adatok megadása után a szerződést elkészítem, a feleknek az irodámban alá kell írnia. Budapesti ingatlan esetén a földhivatali ügyintézést is ellátom. A végrendeletet vissza kell vonni az előtt a hivatalos személy előtt , aki előtt tették. Gondolom közjegyzőt értett a jegyző alatt.
Tel. munkaidőben 9-17 óra : 20-341-57-08
Olcsváry Annamária	2017-02-12-n 20:40 közelében
Tisztelt ügyvédnő! Férjem halála után eladtam közös házunkat, kifizettem az előző házasságából született gyerekeit is, közös gyerekünk is megkapta a részét.Sajat részemből vettem egy lakást, melyet a nevére írattam, úgy hogy a nevemen 1% maradt. Időközben megnősült és nem jól alakulnak a dolgok, aggódom döntésem helyességén, hogyan tudnám az egész lakás tulajdonjogát a nevemre íratni? Tisztelettel Olcsváry Annamária
Dr. Bizik Zsófia	2017-02-17-n 14:17 közelében
Abban az esetben tudja visszaíratni a saját nevére a lakását, ha a fia ajándékozási szerződéssel átruházza önre a tulajdonjogának 99%-át.
(Ha jól értem, korábban Ön nem ajándékozási szerződéssel adta oda az ingatlant a gyermekének, hanem ön adta a pénzt, de az adásvételi szerződésben a gyermeke a vevője a 99%-nak és az ajándékozás ily módon rejtve maradt. Tehát az ajándék visszakövetelésének nincsen helye jogilag.)
Az ajándékozási szerződés megkötése, illetve az eljárás lebonyolítása érdekében kérem, keressen a 0620-341-5708-as telefonszámon
Felícia	2017-02-18-n 12:52 közelében
A szüleim nekem ajándékozták a lakásuk felét, a másik felét pedig a férjem vette meg tőlük. (adásvételi és ajándékozási szerződés is létrejött ügyvéd előtt)A testvéremé lesz az ebből származó pénz, illetve ingatlan, amit majd venni fognak.(így megkapja a neki járó összeget(amivel a férjem kifizette)azaz a ráeső “örökségét”) Ilyen esetben tarthat e igényt a testvérem további köteles részre az én és a férjem tulajdonába kerülő lakásból? Illetve hogyan lehetne(kell e) ezt írásba foglalni, hogy ki lett fizetve és nem lehet egyikünknek se további igénye az egymás tulajdonát képező ingatlanokra/köteles részre.
Tisztelettel: Bodnár Felícia
Dr. Bizik Zsófia	2017-02-21-n 20:50 közelében
Tisztelt Felícia!
A későbbi viták elkerülése végett javaslom, hogy szülei írjanak végrendeletet, illetve kössenek egymással mindannyian megállapodást a várt örökségről, lemondásról.
Keressen meg személyes konzultáció időpontjának egyeztetése érdekében a 0620-341-5708-as telefonszámon.
Ormándi-Badits Tamás	2017-02-20-n 20:18 közelében
CSOK-ot szeretnénk felvenni 2 gyermek után lakás bővítésére. A meglévő ingatlan a feleségem és az apósom nevén van és szeretnénk az após részét átíratni az én nevemre, hogy a feltételek megfeleljenek. Ehhez az ügyhöz mit kell tenni vagy egyáltalán lehetséges e???
Dr. Bizik Zsófia	2017-02-21-n 22:08 közelében
Rendben, természetesen megoldható. Várom hívását a 0620-3415708-as mobilszámomon. T. dr. B.Zs.ü.
R. Julianna	2017-02-26-n 19:56 közelében
Tavaly férjemmel vásároltunk egy lakást,melyet most a lányunknak ajándékoznánk.A lányunk viszont vásárolna egy másik lakást,melyet nekünk ajándékozna.Ez tulajdonképpen lakáscserének minősülne,vagy inkább ajándékozza nekünk az ingatlan árát és mi vegyük-e meg rajta az ingatlant. Mi a menete és kell e átírási illetéket fizetni valamennyiünknek,
Köszönettel.R.J.
Dr. Bizik Zsófia	2017-02-26-n 22:36 közelében
Illetékmentes az egymás közötti ajándékozásuk. Annak érdemes vásárolni az ingatlant, aki esetleg egy éven belül eladott egy másikat. Ha szeretnék, hogy én készítsem el a szerződéseket, hívjanak bizalommal a 0620-3415708-as mobilszámomon. Várom hívásukat,
Zubály Erika	2017-02-27-n 18:29 közelében
a szüleimmel szeretnénk ingatlant “cserélni”, arra gondoltunk, hogy “ajándékozás” címen tennénk ezt meg. Viszont a szülőktől ajándékként kapott ingatlan szeretném mihamarabb eladni, reálisan erre mikor kerülhetne sor?
Dr. Bizik Zsófia	2017-03-12-n 15:24 közelében
Várom mielőbbi hívását a 0620-3415708-as mobilszámomon a részletek megbeszélése érdekében.
K. Zsuzsa	2017-03-07-n 15:09 közelében
Érdeklődni szeretnék, hogy az 1/1 tulajdonomban lévő ingatlant átadhatom-e úgy a férjemnek, hogy csak pl. a 20%-át ajándékozom neki, a többi 80% az én tulajdonomban marad. A haszonélvező hozzájárulása szükséges ehhez? Ebben az esetben jól tudom, hogy illetékmentes az ajándékozás?
Dr. Bizik Zsófia	2017-03-12-n 12:56 közelében
Igen, lehetséges. Illetékmentes ez az ajándékozás, és nem kell a haszonélvező hozzájárulása. Várom hívását a 0620-3415708-as mobilszámomon a részletek megbeszélése érdekében.
Zirczi Zoltán	2017-03-15-n 09:56 közelében
Szeretném az 1/1 tulajdonhányadú ingatlanomat a feleségemnek ajándékozni!
Az ingatlanon terhelési és elidegenítési tilalom van még 1 évig szocpol miatt. A szocpolt az exfeleségemmel vettem fel, nem a mostanival.Ebben az esetben is elajándékozhatom vagy meg kell várni az 1 év elteltét. Nem adnánk el az ingatlant, csak a tulajdonos lenne más, mi élnénk benne tovább.
Dr. Bizik Zsófia	2017-03-15-n 17:05 közelében
Várom hívását a 0620-341-5708-as mobilszámomon. Üdv. dr. B.Zs.ü.
Balázs Attila	2017-03-23-n 13:29 közelében
A 10 éves fiamnak szeretném ajándékozni, jelzáloggal terhelt (még hitellel terhelt) lakásomat. Részemre haszonélvezeti “joggal”.
A gyermek az anyjával él. Úgy “tudom” ilyen esetben nem kell gyámhatósági engedély? Illetve bármilyen illeték?
Üdvözlettel: Balázs Attila
Dr. Bizik Zsófia	2017-03-27-n 19:21 közelében
De igen, terhelt ingatlan ajándékozásához kell a bank és a gyámhivatal hozzájárulás is, illeték nincsen.
Bibor	2017-03-24-n 10:02 közelében
Kedves Űgyvédnő! Második feleség vagyok.Férjemnek van egy gyereke az első házasságából.Örökölnöm kellett volna egy 5/8 részt egy lakásból, mint névlegesen örökbefogadott gyerek, de ki akartak játszani, amire rájöttünk és így kényszerűleg átirták a lakást, de a fele a férjem nevére íródott emiatt(nem örökségként szerepel). Még örököltem házasság előtt egy ingatlant, amit ha eladok, szintén a fele automatikusan oszlik a férjemmel. Van két gyerekünk. A kérdésem az lenne, hogy miként lehet megoldani, hogy a nekem köszönt vagyont (a vásárolt + az örökölt) a két gyermekem örökölje, hisz a másik gyerknek ehhez semmi köze. Mi az eljárás?
Dr. Bizik Zsófia	2017-04-03-n 20:24 közelében
Tisztelt Bíborka!
Ebben az esetben a legjobb megoldás, ha férje és Ön végrendeletet írnak, amiben a fent említett vagyontárgyakról rendelkeznek. A későbbi esetleges viták elkerülése érdekében fontos lenne a jogilag megtámadhatatlan végrendelet elkészítése. De lehetősége van odaajándékozni akár már életében a gyermekeinek illetékmentesen az ingatlan értékesítésből származó pénzösszeget vagy az értékén vett ingatlant. A házasság előtt örökölt ingatlan egyébként az Ön különvagyona. A dokumentumok elkészítése és időpont egyeztetés céljából hívjon a 0620-341-5708-as telefonszámon.
Szabolcs	2017-04-27-n 12:00 közelében
A szüleim úgy szeretnének “kitagadni az örökségből”(persze saját önfejűségük okán),hogy az 3 és 5 éves unokahúgaimra szeretnék íratni a szülői házat(20 éve 30M-ra felértékelt).
Az szeretném kérdezni,hogy ezt a tudtom nélkül megtehetik-e?
Vagy csak akkor tehetik-e meg ha a köteles részemről lemondok írásban?
Vagy esetlegesen milyen indokokkal tagadhatnak ki(természetesen a valós indok,hogy egy nézeteltérés miatt nem beszélek velük)?
Dr. Bizik Zsófia	2017-05-29-n 21:04 közelében
Szülei életükben szabadon rendelkeznek a tulajdonukban álló vagyontárgyakról.
Haláluk esetén osztályra kell bocsátani azokat a vagyontárgyakat, amelyeket még életükben 10 éven belül elajándékoztak és amelyeknek értéke meghaladja a szokásos ajándék érékét.
Ahhoz, hogy Önt kit tudják tagadni az örökségéből, az örökhagyónak végrendeletben kell erről nyilatkoznia. Ebben az esetben nem jár a kötelesrész. A kitagadás okai lehetnek:
A végrendeletben a kitagadás okáról kifejezetten nyilatkoznia kell az örökhagyónak.Adott esetben per útján ezt megtámadhatja.
Amennyiben úgy ítéli meg, hogy személyes konzultációra lenne szüksége, kérem hívjon a 0620-341-5708-as telefonszámon a részletes átbeszélés érdekében.
F.Anita	2017-05-08-n 00:18 közelében
Kedves Ügyvédnö!Az lenne a kérdésem hogy egy ingatlant szeretne édesapàm nekem ajàndékozni!Ez az ingatlan a édesapàm és a testvére nevén van!Az édesapàm része illetékmentes,de a keresztapàm része utàn fizetnünk kell illetéket!igy az lenne a kérdés hogy ha az a keresztapàm nekiajàndékozza az ö részét apukàmnak az illetékmentes lesz e?Majd ö màsodik lépcsoben tovàbb ajàndékozza nekem!köszönöm a segítséget!
Dr. Bizik Zsófia	2017-05-08-n 19:24 közelében
Nem, a testvérek egymásnak nem egyenes ági, hanem oldalági rokonok, így csak akkor illetékmentes az ügylet, ha először az ajándékozás pl. egy szülőnek történik, majd a nagyszülő Önnek. Hívhat nyugodtan mobilszámomon a szerződés részleteinek megbeszélése érdekében: 0620-3415708.
Üdv. dr. B.Zs.ügyv.
Noémi	2017-05-09-n 10:45 közelében
Üdvözlet, az ajándékozási szerződés aláírásakor kinek kell jelen lennie, ha Édesapám holtig tartó haszonélvező, testvérem és én vagyunk a tulajdonosok 50-50%-ban, de szeretném visszaajándékozni édesapámnak a tulajdonrészemet? Mindenkinek ott kell lennie egyidőben? Köszönöm!
Dr. Bizik Zsófia	2017-05-14-n 23:11 közelében
Az ajándékozónak, vagyis Önnek és a megajándékozottnak, vagyis édesapjának kell jelen lennie a szerződéskötésnél, (vagy ügyvéd/közjegyző által ellenjegyzett meghatalmazással képviseltethetik magukat).
A szerződési részletek megbeszélése érdekében várom hívását a 0620-3415708-as mobilszámomon.
Irén Nagy	2017-05-12-n 21:01 közelében
Érdeklődni szeretnék, hogy készpénz ajándékozására jogi értelemben, van-e lehetőség? Én ajándékoznék pénzt a saját
gyermekemnek, ingatlan vásárlásra.
Az lenne a kérdésem, hogy ilyen esetben kell a
a gyermekemnek a neki ajándékozott pénzösszegem után bármilyen illetéket fizetnie, illetve ezt az ajándékozást írásbeli szerződésbe kell e foglalni? Ha kell szerződés, akkor azt ügyvéddel vagy közjegyzővel kell-e megcsináltatni?
Dr. Bizik Zsófia	2017-05-23-n 10:38 közelében
Az Ön által ajándékozott pénzösszeg is illetékmentes a gyermeke számára. De az is lehet akár, hogy Ön veszi meg az ingatlant és gyermekének ajándékozza, hiszen abban az esetben sem kell gyermekének illetéket fizetnie. Külön bejelentési kötelezettség nincs a nav felé, de javasolt írásba foglalni az ajándékozást.
Vállalom ingatlan adásvételi, illetve ajándékozási szerződés megkötését és az ügylet lebonyolítását.
Várom jelentkezését a 0620-341-5708-as telefonszámon.
Török Gábor	2017-05-14-n 20:51 közelében
Édesapámnak ajándékoztam a házrészem januárban. El is fogadta akkoriban. Át is lett írva az ő nevére. Az lenne a kérdésem, hogy jogában áll-e a házrészt nekem visszaadni? Én nem szeretném visszakapni a házrészt, örülök, hogy már nem az enyém.
Kérem, segítsen ebben a kérdésben.
Kószönettel: Török Gábor
Dr. Bizik Zsófia	2017-05-23-n 10:22 közelében
Ingatlan esetében az ajándékozás feltétele az írásban foglalás, amire ajándékozási szerződésben van lehetőség. Amennyiben ezt az ajándékozási szerződést nem írja alá akár az ajándékozó, akár a megajándékozott, mert nem fogadja el az ajándékot, úgy a szerződés nem jön létre közöttük.
Török Gábor	2017-05-25-n 20:41 közelében
Az ajándékozás már megtörtént, szerződésbe is van foglalva. Édesapám azon gondolkozik, hogy visszaadja nekem a részét.
Én ezt nem szeretném. Erre vonatkozik a kérdésem, hogy van-e lehetősége erre?
Köszönettel: Török Gábor
Klein Andrea	2017-05-18-n 16:56 közelében
Az volna a kérdésem, hogy önkormányzati lakásbérlést lehet e átruházni egyenesági rokonra? Már nagyon rég nem lakok ott, viszont édesapám ott él. Tartozás nincs a lakáson.
Dr. Bizik Zsófia	2017-05-29-n 20:32 közelében
A hatályos jogszabály értelmében normál lakás esetében a bérlő a helyiség bérleti jogát másra átruházhatja a bérbeadó hozzájárulásával. Önkormányzati lakás esetén ennek feltételeit azonban az önkormányzat saját rendeletében állapítja meg. Önkormányzati lakás esetén az új bérlőnek is az önkormányzat rendeletében meghatározott feltételeket vállalnia kell. Javaslom, hogy az illetékes önkormányzatnál érdeklődjön a részletes feltételekről.
Kovács Kriszta	2017-06-29-n 19:37 közelében
Kiskorú gyermekemnek szeretném ajándékozni családi házamat, mennyibe kerül az ügyvédi munkadíj? Az ingatlan értéke 2,5 mFt.
Dr. Bizik Zsófia	2017-07-10-n 18:41 közelében
Várom hívását a 0620-3415708-as mobilszámomon az ügy részleteinek egyeztetése érdekében.
Linda	2017-07-19-n 19:04 közelében
Amennyiben élettársnak (közjegyző által hitelesített) történik a lakóingatlan 50%-ának ajándékozása, azt terheli-e ajándékozási illeték?
Illetve ez esetben az ajándékozó igénybe veheti-e az illeték kedvezményt egy másik lakás vásárlásánál? (Valami hasonlót mint amit az 1 éven belüli eladás esetén lehet, ahol a vett és eladott lakás árkülönbözetére kell csak illetéket fizetni)
Dr. Bizik Zsófia	2017-07-23-n 21:26 közelében
T. Linda!
9 % az ajándékozási illeték.
Ha másik lakást vásárol, akkor vehető igénybe illetékkedvezmény, ha elad 1 éven belül egy másik lakóingatlant.
Ha szeretné, hogy én bonyolítsam az ügyleteket, akkor hívjon bizalommal a 0620-3415708-as mobilszámomon.
Dr. Regdon Krisztina	2017-07-23-n 20:33 közelében
Az a nagy problémám,hogy Szegeden lakom egy lakásban az édesapámmal és ennek a lakásnak 3 tulajdonosa van:3/6-od az édesapámé,2/6-od a nővéremé és a fennmaradó 1/6-od az enyém.Mivel én jogász doktor vagyok,tudom,hogyha el akarom adni ezt a tulajdoni hányadomat,akkor a nővéremnek és az apámnak elővásárlási joga van erre.És azt is tudom,hogyha az adásvételi szerződés tartási szerződéssel vegyes szerződés,akkor mivel a másik két tulajdonostárs nem szerződő fél,az elővásárlási jog nem illeti meg őket és így a Földhivataltól sem kapnak értesítést a változásról.És ugyanez a helyzet ha ajándékozásról van szó.A nővérem ebbe az ingatlanba nincs bejegyezve,de a tulajdoni lapon fel van tüntetve,mint tulajdonostárs és saját tulajdonú lakása van Szegeden és Budapesten is.A kérdéseim a következők lennének:1.,a nővérem azt mondta Nekem,hogyha bármilyen változás következne be ebben az ingatlanban,ahol a 2/6-od tulajdona van,akkor a Földhivatal 24 órán belül sms-ben értesítené Őt erről,mert Ő ezért fizetett a Földhivatalnak.Kérdésem,hogy van-e ilyen lehetőség a Földhivatalban?2.,Van-e valamilyen lehetőségem(fordulhatok-e ügyvédhez vagy közjegyzőhöz)azzal kapcsolatban,hogy azt akarom,hogy a nővérem semmiképpen ne szerezhesse meg ezt az 1/6-od tulajdoni hányadomat,mert már 4 éve kibékíthetetlen ellentétek vannak közöttünk?Az édesapám,aki a 3.-ik tulajdonos,ő semmiképp nem tudná megvenni a tulajdoni hányadomat,mert több millió forintot soha nem tudna kifizetni,mert csak a nyugdíjából él,és ez nem túl magas(170000 Ft az édesanyám 2014-es halála után kapott özvegyi nyugdíjjal együtt)és a 80.-ik évében van,de nem is ez a fő baj,hanem az,hogy 5 éve ki sem teszi a lábát a lakásból,mert a mozgásában erősen korlátozva van,a lakásban is 2 bottal jár,tehát nem túl jó az egészségi állapota,tehát ő biztosan nem tudná megvenni a tulajdoni hányadomat.Válaszait előre is nagyon köszönöm.Üdvözlettel.
Dr. Bizik Zsófia	2017-07-27-n 19:59 közelében
A földhivatalnak valóban van egy változásfigyelő szolgáltatása, amelyről bővebben itt tájékozódhat: http://www.foldhivatal.hu/content/view/87/124/#valtmag
A hatályos Polgári Törvénykönyv a tartási szerződés esetén a bejegyzéssel kapcsolatban az alábbi rendelkezést tartalmazza:
”Ha a tartási kötelezettség ellenében a tartásra kötelezettre ingatlan tulajdonjogát ruházzák át, és a tartásra jogosult felhívására a tartásra kötelezett az őt terhelő kötelezettség biztosítására megfelelő biztosítékot nem ad, a tartásra jogosult kérelmére az ingatlan-nyilvántartásba az átruházott ingatlan terheként tartási jogot kell bejegyezni.”
A jogszabály azonban nem teszi kötelezővé a tulajdonjog átruházását tartási szerződés esetén és a fentiek szerint a tartási jog bejegyzése sem kötelező.
Közös tulajdon esetén saját tulajdoni hányadával a tulajdonostárs jogosult rendelkezni. A tulajdonostárs tulajdoni hányadára a többi tulajdonostársat harmadik személlyel szemben elővásárlási, előbérleti és előhaszonbérleti jog illeti meg, azonban a tulajdonost az eladási ár meghatározásában teljes szabadság illeti meg.
Azt gondolom, hogy egy ilyen esetben érdemes lenne konzultálnunk annak érdekében, hogy számba vehessük, hogy Önnek milyen lehetőségei vannak a probléma megoldására. Várom igény esetén hívását a 06-20-341-5708-as számon.
Kühtreiber László	2017-07-29-n 15:56 közelében
Tisztelt Ügyvédnő. Édesanyám (84 éves ) szeretné ajándékba adni ingótárgyait és ingatlanát.Ő azt kérdezi,hogy anyagilag melyik a jobb MEGOLDÁS:ajándékozás vagy a halála utáni egyenes ágú öröklés? Válaszát várva köszönettel: Kühtreiber László
Dr. Bizik Zsófia	2017-07-30-n 22:19 közelében
Attól függ, milyenek a körülmények, van-e másik leszármazó, stb. Mindkét ügylet illetékmentes egyenes ági rokonok között.
Várom hívását a 0620-3415708-as mobilszámomon a szerződés részleteinek megbeszélése érdekében.
Tisztelettel: Dr. Bizik Zssófia ügyvéd
B. Katalin	2017-09-01-n 14:43 közelében
3 testvérem van . Édesapának farmot vezettek ami 2 éve az én tulajdonom .
Azt szeretném kérdezni h ilyen esetben hogy megy az osztozkodás és a szülők vagyonuk hány % át ajándékozhassak el 1 gyereküknek? És ha én tartozással vettem át a farmot amit 2 éve én fizetek akkor az is osztódik úgy mint a vagyon ?
Dr. Bizik Zsófia	2017-09-25-n 21:45 közelében
Amennyiben a édesapja úgy rendelkezett, hogy ún. osztályrabocsátás nélkül adományozza Önnek a farmot, akkor annak értékét nem kell majd a hagyatékba beleszámolni. Ha édesapja erről nem rendelkezett, akkor – amennyiben 10 éven belül hal meg, akkor a hagyatéki vagyonhoz hozzá kell adni az odaajándékozott lakás értékét.
Koroknay Géza	2017-09-08-n 08:34 közelében
Az iránt érdeklődöm, ha a feleségemmel közös tulajdonban (1/2, 1/2) lévő ingatlantulajdonomat a fiamnak szeretném ajándékozni, kell e a feleségemnek a hozzájárulása, illetve van e elővételi joga?
Köszönettel: Koroknay Géza
Dr. Bizik Zsófia	2017-09-10-n 23:38 közelében
Nincsen elővásárlási jog ilyenkor, hisz ez nem adásvétel, hanem ajándékozás. Nem kell a tulajdonostárs hozzájárulása sem,
tehát elajándékozhatja a fele tulajdoni illetőségét a fiának, és ez illetékmentes ügylet lesz, mert egyenesági rokonok.
A szerződést ügyvéd által ellenjegyzett okiratba kell foglalni.
Kérem, keressen a 0620-3415708-as mobilszámomon a szerződés részleteinek megbeszélése érdekében.
Gabriella	2017-09-12-n 09:50 közelében
Az iránt érdeklődnék, hogy 7 hónapja a párommal vásároltunk egy házat 14,5 M Ft-ért. (Édesapám vette nekünk valójában). 50-50%-ban vagyunk tulajdonosok. Most a párom az ő 50%-át el kívánja adni nekem. Azóta is fele fele arányban havi törlesztéssel fizetjük a vagyonszerzési illetéket. Kérdésem az lenne, hogy ha a párom az ő része értékénél alacsonyabb áron adja el nekem az ingatlan részét akkor kell-e fizetnie szja-t? Illetve ez az összeg amit ő meghatároz mennyi lehet? Lehet-e bármennyire kis összeg? Továbbá az én vagyonszerzési illetékem az 1,5%?
Tehát hogy milyen lehetőségeink vannak mindezek fényében, hogy amennyire lehet minimalizáljuk a másik rész nevemre kerülési költségeit?
Dr. Bizik Zsófia	2017-09-25-n 21:37 közelében
Amennyiben a párja a szerzés évében adja el Önnek a saját részét, akkor 15% szja-t kell fizetnie a bevétel után. Az adóalapot bizonyos költségekkel, ráfordításokkal, stb. csökkenteni lehet. Önnek a fele rész után kell fizetni a 4% illetéket, így azonban összességében sajnos duplán kell fizetniük a fele részre az illetéket a kétszeres ügylet miatt. Amennyiben házasok más költséghatékonyabb lehetőség is lenne a tulajdonrész átruházására. További tájékoztatásért, kérem, hívjon a 0620-341-5708-as telefonszámon.
Zsolt Ledniczky	2017-09-17-n 15:42 közelében
Az édesanyám a feleségemnek ajándékozná az ingatlanát,de szeretném,hogy az édesanyám haszonélvezőként legyen bejegyezve. Ez milyen költségekkel járna nekünk?
Ledniczky Zsolt
Dr. Bizik Zsófia	2017-09-25-n 21:57 közelében
Illetékmentes az ajándékozás, ha az anyuka először Önnek ajándékozza, majd ezt követően Ön a feleségének ajándékozza az ingatlant,
mert így illetékmentes lenne az ügylet.
Várom hívását a 0620-3415708-as mobilszámomon a részletek megbeszélése érdekében.
M. István László	2017-11-08-n 22:05 közelében
Ketten vagyunk testvérek. Édesanyánk a napokban hunyt el. Testvérem a temetés napján szembesített a ténnyel, hogy hét hónappal ezelőtt ajándékozási szerződéssel rá íratta édesanyánk az ingatlanát, aminek ő volt a tulajdonosa. Semmilyen okot nem adtam arra, hogy ilyen módon kizárjon az örökségemből. Ugyanúgy ápoltam, és látogattam, mint a testvérem. Lehetséges az, hogy ilyen módon ki legyek úgymond semmizve?
Dr. Bizik Zsófia	2017-11-22-n 12:20 közelében
A hagyaték értékéhez hozzá kell számolni az örökhagyó által az örökös részére ajándékozott vagyontárgyakat is (osztályrabocsátás). Tehát a testvére örökrészéből le kell majd vonni a részére történt ajándékozás érékét. Ezt az igényét már a hagyatéki eljárás során jeleznie kell. Az esetleges peres eljárás elkerülése érdekében fontos, hogy már a hagyatéki eljárás során is megfelelően tudja képviselni érdekeit. Érdemes lenne megfontolni az ügyvédi képviselet igénybevételét. Hagyatéki ügyekben nagy tapasztalattam rendelkezem. Vállalom ügyfeleim képviseletét már a hagyatéki eljárás során is. Hívjon a 06-20-341-5708-as telefonszámon.
B. Valéria	2017-11-10-n 14:46 közelében
Családi házas ingatlanomat 2015.ben elajándékoztam, külföldön élő fiamnak, haszonélvezetem fenntartásával.Sajnos, egészségi állapotom megromlásával,és koromnál fogva, fontolgatom, hogy el kellene adni a cs.házat, és lakást venni belőle. Egészségi állapotom megromlása miatt,most visszakérhetem-e, ajándékozás utján részemre a családi házat.16 millióért ajándékoztam,eladási értéke, sokkal több. Ha ebben (eladási) értéken kapom vissza ajándékba a fiamtól volna-e adófizetési kötelezettségem, ill. illetékfizetési kötelezettségem. Ajándékozásnál is érvényes az 5 éves adózási szabály?
Dr. Bizik Zsófia	2017-11-22-n 12:09 közelében
A meglévő ajándékot az ajándékozó visszakövetelheti, ha arra a szerződéskötés után bekövetkezett változások miatt létfenntartása érdekében szüksége van, és az ajándék visszaadása a megajándékozott létfenntartását nem veszélyezteti. A megajándékozott nem köteles az ajándék visszaadására, ha az ajándékozó létfenntartását járadék vagy természetbeni tartás útján megfelelően biztosítja. A jogi szabályozás szerint tehát az ajándék visszakövetelési módja a peres eljárás megindítása.
Egyenesági rokonok között az ajándékozás illetékmentes.
Ha meg tudnak állapodni abban, hogy a fia elajándékozza (visszaajándékozza) Önnek az ingatlant, akkor ennek nincsen akadálya. Ha azonban nincs ilyen egyetértés és megállapodás, akkor csak a peres út marad.
Személyes konzultáció érdekében hívjon bizalommal a 0620-3415708-as mobilszámomon.
Nagy István	2017-11-11-n 20:41 közelében
Egy elajándékozott telekkel kapcsolatban kérném a tanácsát. Nagyapám 4 éve elajándékozott egy telket unokatestvérünknek, azzal viszont nem volt tisztában, hogy kb. kétszer akkora telek került átírásra, mint amirõl õ tudott. Egy pár napja kikért tulajdoni lapból derült ez ki. A telek értékére szüksége lenne, hogy felújítsa a házát, valamint vélhetõen befolyásolták/megtévesztették a szerzõdés aláírásakor. Az ajándékozott fél azóta sem tart vele kapcsolatot. Azt szeretnénk tudni, hogy vissza tudná-e szerezni a telket, és ha igen, mik ennek a feltételei.
Dr. Bizik Zsófia	2017-11-22-n 11:40 közelében
Ebben az esetben az ajándék visszakövetelésére van lehetőség. A hatályos Ptk. az alábbiak szerint határozza meg az ajándék visszakövetelésének szabályait:
Ingatlan és polgári ügyekben tapasztalattal rendelkező ügyvédként szívesen segítek az ügy megnyugtató rendezésében, kérem, hívjon a 06-20-341-5708-as telefonszámon.
S. Nagy Mária	2017-12-26-n 23:15 közelében
Férjem 2007-ben az édesanyjával és testvérével közös tulajdonú ingatlant értékesített. ( 1/4 – 1/2 – 1/4 tulajdoni hányadban). Az ingatlan eladási ára édesanyja bankszámlájára került átutalásra, mert a két testvér jóhiszeműen segítette édesanyjukat a másik lakás megvásárlásban. A másik lakás vételi ára majdnem pontosan annyi volt, mint az eladott ingatlan ára, így tulajdonképpen a vásárolt lakás árának 1/4-ét fizette ki a férjem. Az újonnan vásárolt lakás tulajdonjoga az édesanya nevére került 1/1 arányban. Itt is érvényesült férjem jóhiszeműsége, mert nem volt fontos számára a tulajdonjog bejegyzése, bízott a családjában. Ez a tény írásban és szóban is többször megerősítésre került. Sajnos a viszony megromlott és utólag derült fény arra, hogy néhány héttel ezelőtt az édesanya ajándékozás címén a másik gyermekére ruházta az ingatlant, aki így 1/1 tulajdonosa lett a lakásnak. Közben a lakás értéke a duplájára nőtt. Az ajándékozás egyértelműen férjemnek az örökségből való kizárása miatt történt, melyre utalást is tett az édesanyja. Mit tehetünk azért, hogy legalább a eredetileg vásárolt tulajdoni hányadára jogosultságot szerezzen.
Dr. Bizik Zsófia	2018-01-13-n 20:02 közelében
Ebben az esetben az ajándékozási szerződés bírósági úton való megtámadásra van lehetőség.
Egyébként esetleges öröklés esetén az osztályra bocsátási kötelezettség értelmében, ha több leszármazó közösen örököl, mindegyik örököstárs köteles a hagyaték értékéhez hozzászámítani annak az ingyenes adománynak az értékét, amelyben őt az örökhagyó életében részesítette, feltéve, hogy a hozzászámítást az örökhagyó kikötötte, vagy a körülményekből arra lehet következtetni, hogy a juttatást a hozzászámítás kötelezettségével adta.
Amennyiben úgy ítélik meg, hogy további jogi segítségre lenne szükségük, kérem hívjon a 06-20-341-5708-as telefonszámon.
C. Ildikó	2018-01-26-n 08:14 közelében
Párommal 7 éve élünk együtt. Házasok nem vagyunk.
Fél évvel ezelőtt az 50-50% arányban megosztott házunkat az akkori problémáink miatt, az ő nevére átírattuk.
Ügyvéd jelenléte előtt ő megvette tőlem azt az 50 %-ot.
Most rendeződtek a problémák, ismét együtt élünk.
Kérdésem az lenne, hogy elajándékozhatja nekem a ház 50%-át, hogy ismét felesben legyen a tulajdonjog?
Amennyiben házastársként teszi ezt meg úgy illetékmentes, ha csak élettarsi kapcsolatban, akkor 18 % az illeték. De minek a 18%-a?
Dr. Bizik Zsófia	2018-02-03-n 19:32 közelében
Igen, házastárs részére történő ajándékozás illetékmentes. Amennyiben élettársak ajándékoznak egymásnak, meg kell fizetni az ajándékozási illetéket, ami ez esetben az ingatlan fele értékének a 9%-a lesz, tehát nem 18%-a.
Amennyiben a közreműködésemmel kívánják a szerződést elkészíteni és aláírni, kérem hívjon bizalommal a
Kovács Zoltán	2018-01-26-n 20:51 közelében
Öcsém és én féltestvérek vagyunk, az édesanyánk közös. Öcsém 100%-ban tulajdonosa egy hatalmas, több generációs, ~800m2-es csaladi háznak közös édesanyánk haszonélvezeti jogával. Az ingatlant 4 lakásos társasházzá alakította és szándékában áll az egyik lakást nekem ajándékozni. Megteheti-e illeték nélkül? Van bármi más módja hogy a lakás a nevemre kerüljön?
Ha nekem ajándékozza milyen egyéb adó vagy illetek kötelezettsègem keletkezik?
Tartok az ajándékozás intézményétől, mert öcsém az ingatlant 15 éves korában ajándékba kapta édesapjától, aki ez után 13 évvel meghalt. Két másik féltestvére, akik az apa előző házasságából születtek, bíróságon támadta meg az ajándékozást követelve a köteles részt. Peren kívül egyeztek meg, a két testvér jelentős összeget kap, amit öcsém csak úgy tud kifizetni, hogy 4 lakásos társasházzá alakitja az ingatlant és 1 lakást elad. Tehát ha nekem ajándékozna 1 másik lakást, nem kerülhetek én is hasonló helyzetbe évek múlva?
Üdv Kovács Zoltán
Dr. Bizik Zsófia	2018-02-03-n 19:15 közelében
A helyzetre van megnyugtató jogi megoldás. Fontos azonban, hogy körültekintően kerüljenek megfogalmazásra az esetleges szerződések, a későbbi bonyodalmak elkerülése végett. Ingatlan ügyekben nagy tapasztalattal rendelkezem. Kérem, hívjon bizalommal a 06-20-341-5708-as telefonszámon.
Frankó Renáta	2018-02-08-n 09:35 közelében
Édesanyának van egy lakása, amit szeretne nekem ajándékozni. Van egy nővérem, akit ezáltal szeretne az örökségből ki hagyni, családi okok miatt. Az ajándékozás így is lehetséges? Van bármilyen anyagi kötelezettségem a nővérem felé? Megtámadható-e az ajándékozási szerződés az ő részéről? Vagy egyszerűbb előbb a végrendeletben kizárni és utána az ajándékozást intézni?
Dr. Bizik Zsófia	2018-02-19-n 20:38 közelében
T. Renáta!
Köthető akár öröklési szerződés is.
Ajándékozásnál, ha 10 éven belül meghal az édesanyja, akkor kötelesrészi igénnyel léphetne fel a testvére.
Amennyiben szeretné, hogy én készítsem el a szerződést, úgy kérem hívjon a 0620-3415708-as mobilszámomon.
Csizu	2018-02-15-n 20:36 közelében
A kérdésem az lenne,hogy ha az adott ingatlan közös tulajdonban van ami özvegyi joggal is terhelt,az egyik tulaj kéri a közös tulajdon megszüntetését,de a másik tulaj nemtudja a kért összeget kifizetni…meddig mehet ez a bíróskodás el.?Mire kötelezhtő az a tulaj aki nemtud fizetni de életvitelszerűen ott él.
Dr. Bizik Zsófia	2018-03-01-n 15:04 közelében
Közös tulajdon megszüntetésére vonatkozó eljárásban a bíróságnak közös tulajdon tárgyait elsősorban természetben kell megosztania. A közös tulajdon tárgyait vagy azok egy részét – ha ez a tulajdonostársak körülményeire tekintettel indokolt – megfelelő ellenérték fejében a bíróság egy vagy több tulajdonostárs tulajdonába adhatja. Ehhez a tulajdonjogot megszerző tulajdonostárs beleegyezése szükséges, kivéve, ha a bíróság a közös tulajdonban álló ingatlanrészt az abban lakó tulajdonostárs tulajdonába adja, és ez nem sérti a benne lakó méltányos érdekeit.
Ha a közös tulajdon más módon nem szüntethető meg, vagy a természetbeni megosztás jelentős értékcsökkenéssel járna vagy gátolná a rendeltetésszerű használatot, a közös tulajdon tárgyait értékesíteni kell, és a vételárat kell a tulajdonostársak között megfelelően felosztani. A tulajdonostársakat az elővásárlási jog harmadik személlyel szemben az értékesítés során is megilleti. Ha olyan ingatlan közös tulajdonát kell megszüntetni, amelyben az egyik tulajdonostárs benne lakik, a bíróság őt az ingatlan elhagyására kötelezi, vagy – ha az ingatlan elhagyására kötelezés a benne lakó tulajdonostárs méltányos érdekét sérti – részére a tulajdoni hányadával arányos használati jogot alapít. A használati jog értékcsökkentő hatását az ingatlanban maradó tulajdonostársnak kell viselnie mind a magához váltás folytán fizetendő ellenértéknek, mind az árverési vételár felosztási arányának a meghatározásánál. A használati jog bíróság által meghatározott és törvény által biztosított terjedelmének jelentős túllépése esetén a bíróság a tulajdonos kérelmére a használati jogot megszünteti. A bíróság nem alkalmazhatja a közös tulajdon megszüntetésének olyan módját, amely ellen valamennyi tulajdonostárs tiltakozik.
Varró Anita	2018-02-26-n 18:35 közelében
Tisztelt Ügyvédnő ! Azzal a kérdéssel fordulok önhöz hogy Édesapám nekem akarja ajándékozni az egyik ingatlanját,ahol én és a családom lakik 18 éve.Azt kérdezném hogy a testvérem azt megtámadhatja-e.? Segítségét előre is köszönöm! Tisztelettel: Ragályiné Varró Anita
Dr. Bizik Zsófia	2018-03-08-n 20:58 közelében
Az ajándékozó esetleges halála esetén minden olyan ajándék a kötelesrész alapját képezi, amit halála előtti 10 évben ingyenesen adott a másik örökösnek.
Ingatlan és hagyaték ügyekben nagy tapasztalattal rendelkezem. Kérésük esetén szívesen elkészítem a szerződést a fentiek figyelembevételével, vagy más tartalmú szerződés is köthető a felek között.
Hívjon bizalommal a 06-20-341-5708-as telefonszámon.
Nagy János	2018-03-19-n 10:26 közelében
Több mint húsz évvel ezelőtt édesapám a lakását az öcsémnek ajándékozta.
Az öcsém nevén van a lakás, de ő nem ott él. Édesapám a haszonélvező, ő lakik benne.
Az ajándékozás után azonban apámnak született egy harmadik gyermeke és most azt szeretné elérni, hogy ennek a gyermeknek is jusson a lakásból.
1./ Apám megváltoztathatja-e az akkori ajándékozást a harmadik gyermeke javára?
2./ Én fordulhatok-e bírósághoz, amiért engem kizárt a lakás a megörökléséből?
Dr. Bizik Zsófia	2018-03-23-n 19:04 közelében
Mivel az ajándékozás egy kétoldalú jogügylet, így azt az édesapja egyoldalúan nem változtathatja meg, vagyis az öccse beleegyezése nélkül. Esetleg bírósághoz fordulhat ajándék visszakövetelése iránt, ha ennek a szigorú törvényi feltételei fennállnak. Ha a bíróság helyt adna az apukának, és visszakerülne az ingatlan az apuka tulajdonába, akkor azt követően készülhet új ajándékozási szerződés. Ön nem tud egyelőre a bíróságtól jogorvoslatot nyerni, hiszen életében bárki belátása szerint rendelkezhet a saját vagyonáról. Viszont ha az apuka az újabb ajándékozástól számított 10 éven belül meghal, akkor kötelesrészre jogosult az elajándékozott ingatlan értékéből.
Oláh Rita	2018-03-22-n 21:30 közelében
93 éves nagymama oda ajándékozta lakását a fiának 2015-ben azzal a kikötéssel,hogy holtig tartó haszonélvezetet kér. Most a fia meghalt és mai napig nem rendezte el a hadzonélvezeti jogát a mamának. Most két olyan unokat örökli a lakást,akik sosem tartottak kapcsolatot a mamával és kijelentették, azonnal eladják a lakást a hagyatéki tárgyalást követően. Mama úgy érzi becsapta a fia,nem biztosította az otthonát számára és nem tartotta be a közjegyzői okiratban foglalt egyezséget. Vissza lehet vonni az ajándékozást? Mit tegyen ilyen helyzetben a nagymama?
Válaszát nagyon várjuk!
Köszönettel Oláh Rita
Dr. Bizik Zsófia	2018-03-29-n 17:28 közelében
Ha az ajándékozási szerződésben a haszonélvezeti jogot a nagymama fenntartotta, akkor a szerződés alapján pótlólagosan is kérheti a földhivatalnál annak bejegyzését, ha eddig ez bármely okból nem történt volna meg.
Ha bejegyezték a tul. lapra, csak nem költözött be a nagymama, akkor beköltözhet az ingatlanba és ott zavartalanul élhet. Ha az ajándéki szerződés nem tartalmazza a fenntartást, akkor csak akkor tudja bejegyeztetni, ha az unokákkal ebben meg tud állapodni. Javaslok személyes konzultációt az ügyben, hogy érdemben segíthessek. A konzultáció időpontja megbeszélhető a 0620-3415708-as mobilszámomon. Tisztelettel: dr. Bizik Zsófia ügyvéd
kristof ilona	2018-03-28-n 14:46 közelében
A fiamnak szeretnék ajándékba vásárolni, egy házat, és azután szeretnék érdeklődni, hogy mivel ajándék lesz, kell e illetéket fizetni utána.
Dr. Bizik Zsófia	2018-03-29-n 19:42 közelében
A vásárlás után majd lesz vagyonszerzési illeték. Nem derül ki a leveléből, hogy a szerződésben a vevő azonnal a fia lenne vagy Ön? A pénzt vagy az ingatlant ajándékozná neki?
Egyenesági rokonnak az ajándékozás illetékmentes.
Az adásvételi/ajándékozási szerződés elkészítésére ha megbíznának, keressenek bizalommal a részletek megbeszélése érdekében a 0620-3415708-as mobilszámomon.
B. Attila	2018-04-13-n 10:19 közelében
Nővéremnek van egy háza aminek az értéke kb. 9M forint. Ő külföldön él már rég, nincs szüksége rá, nekem ajándékzná.
Átírás esetén kell fizessünk illetéket, és ha igen az mennyi lenne?
Dr. Bizik Zsófia	2018-04-15-n 17:23 közelében
Az ajándékozási illeték ebben az esetben 9%, azaz 810.000.-Ft, de van kedvezőbb megoldás is.
Péli István	2018-04-16-n 19:35 közelében
Tisztelt Ügyvédnő,azzal a kérdéssel fordulok önhöz, hogy rendelkezem egy ingatlan 1/1 tulajdonjogával, az ingatlanra a bank terhelt egy közepes mértékű összeget, de az ingatlan 50% szeretném másra ajándékozni, ettől függetlenül ezt meg tehetem? Akire ajándékoznám az nem rokon, nem is közeli hozzátartozó, lehetséges ez?
Dr. Bizik Zsófia	2018-04-22-n 19:40 közelében
Csak a bank hozzájárulásával, ha a maradék 50 % elég fedezet, vagy a megajándékozott részén is fennmarad a banki teher. De csak ha nincs rajta elidegenítési és terhelési tilalom is.
Karsai Zsoltné	2018-04-26-n 20:40 közelében
Érdeklődnék, hogy van e lehetőség arra, hogy lakásunkat, amiben férjemmel együtt 50-50%-ban tulajdonosok vagyunk, a szüleimnek ajándékozzam? Ha igen, mivel az én szüleim, kell ajándékozási illetéket fizetni bárkinek is? Nekem? Nekik? Vagy a férjemnek?Vagy megoldás lehet , ha a férjem először nekem ajándékozza az ő tulajdonjogát és utána én a szüleimnek az egészet? Köszönettel
Dr. Bizik Zsófia	2018-05-09-n 23:19 közelében
T. K. Zsoltné!
Így van, ez utóbbi esetben illetékmentesek az ügyletek, szívesen vállalom az ügylet lebonyolítását, várom hívását a 0620-3415708-as mobilszámomon.
Halász Erzsébet	2018-05-08-n 18:01 közelében
Ketten vagyunk testvérek,2013-ban Édesapánk meghalt így testvéremmel megörököltük az apai részt felesben.Jelen állás szerint 50% édesanyánk része,25-25% a kettőnké.Mivel én a szüleimmel éltem mindig és költségek is terheltek az évek során,bátyám lemondana az én javamra a lakásról teljes egészében.Egyetlen kikötése van csak,nekem nincs gyermekem ezért a majdani örököseim legyenek az ő gyerekei.Kérdésem mi lenne a helyes megoldás és milyen költségekkel járna?
Dr. Bizik Zsófia	2018-05-09-n 23:04 közelében
javaslom, hogy készítsünk akár ajándékozási szerződést és végrendeletet, illetve egyéb lehetőségek is vannak, a felek akaratától függően.
Nagy Blanka	2018-05-12-n 17:00 közelében
Édesanyám saját tulajdonú háza lakhatatlanná vált és ő idősotthonba, költözött. A nyugdíja nem fedezi az ellátási költségeket, annak egy részét jelzálogként a házára terhelik majd. A probléma az, hogy egy felszólító levél miatt tudomásunkra jutott, hogy édesanyám kb. 500 ezer forinttal tartozik egy banknak. Jelenleg még nincs semmi a házra terhelve, de ha ez bekövetkezik, anyukám lehetetlen helyzetbe kerül.
A kérdésem az, hogy a végrehajtást elkerülhetjük-e úgy, hogy édesanyám elajándékozza az ingatlanát, addig, amíg még nincs rajta teher?
Dr. Bizik Zsófia	2018-06-05-n 22:29 közelében
Gyorsan, és inkább adásvétel! Ha szeretnének minél hamarabb szerződést kötni egymással, akkor keressenek a 0620-3415708-as mobilszámomon mihamarabb a szerződés részleteinek megbeszélése érdekében.
Kitti	2018-06-02-n 19:28 közelében
Nagyszüleim telket szeretnének ajándékozni nekem. Az öcsém lemondana a telekről illetve édesanyám és a testvére is.
Érdeklődni szeretnék, hogy ebben az esetben kell- e illetéket fizetni?
Vagy esetleg lenne jobb megoldás az ajándékozás helyett annak érdekében, hogy zökkenőmentesen és költséghatékonyan sikerüljön a telek àtadàsa?
Dr. Bizik Zsófia	2018-06-24-n 16:48 közelében
Egyenes ági rokonok között jelenleg ingyenes az ajándékozás. (Az adásvétel is.)
Ha szeretné, hogy a szerződés az én közreműködésemmel készüljön el, akkor hívjon bizalommal a 0620-3415708-as mobilszámomon a részletek megbeszélése érdekében.
Tamás	2018-08-01-n 10:38 közelében
Dr. Bizik Zsófia	2018-08-05-n 20:03 közelében
Nem kell hozzá a másik tulajdonostárs.
Természetesen megköthető az ajándékozási szerződés, illetékmentes az ügylet Önnek.
Kéressen a 0620-3415708-as mobilszámomon a részletek megbeszélése érdekében.
Sőti Tamás	2018-08-01-n 10:47 közelében
Dr. Bizik Zsófia	2018-08-02-n 15:03 közelében
Az ajándékozáshoz nem kell a tulajdonostárs hozzájárulása, sem a szerződéskor a közreműködése. Az ajándékozás illetékmentes lesz Önnek.
Ha szeretnék, hogy én készítsem el az iratokat, és lebonyolítsam az egész ügyletet, akkor hívjanak bizalommal a 0620-3415708-as mobilszámomon a részletek megbeszélése érdekében.
Emailen átküldik az adatokat, én annak alapján az összes iratot elkészítem, majd egy leegyeztetett időpontban aláírják előttem a szükséges iratokat, és utána már mehetnek is az iratok a földhivatalba.
Fodor Tamas	2018-09-05-n 18:16 közelében
Az en kerdesemm a kovetkezo lenne. Felesegem edesanja orosz allampolgar es lakast szeretne vasarolni Budapesten,de tudtommal csak magyar allampolgarok vasarolhatnak ingatlant szoval lenne ra lehetoseg,hogy felesegem vegye meg a lakast es ajandekozza anyosomnak? Milyen felteteleknek kell eleget tenni? Hogyn lenne ez lehetseges?
Dr. Bizik Zsófia	2018-09-05-n 23:28 közelében
Orosz állampolgár ingatlanszerzéséhez engedélyt kell beszerezni akkor is, ha adásvétel útján, és akkor is, ha ajándékozás útján kíván ingatlant szerezni.
Ingatlan átírás - Bizik Ügyvédi Iroda - […] Mielőtt ingatlant kíván ajándékozni, érdemes megismerkednie az ajándékozás alapvető szabályaival. Tekintettel arra, hogy jelenleg az egyenes ági rokonok között…

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság